
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 27.08.2024г., (вторник) от 15:30 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: инж. Елка Чаушева – секретар на Община Златоград, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-жа Златка Цекова – Директор на Дирекция „Административно-правно обслужване, общинска собственост и замеделие“, той и юрисконсулт, г-жа Надя Мангарудова – Директор на Финансов отдел и счетоводство, местни данъци и такси и човешки ресурси, инж. Юли Хаджийски – Директор на Дирекция „Устройство на територията“, Кметове на Кметства и Кметски наместници и други.
Председателстващ съвместното заседание на постоянните комисии към Общински съвет Златоград е госпожа Хаджийска.
Госпожа Хаджийска: Добър ден на всички! Уважаеми колеги, Уважаеми гости, откривам поредното заседание на постоянните комисии към Общински съвет Златоград, кворума е от 12 общински съветници. Видяхме, че председателите на комисиите установиха присъствие на болшинство от комисиите. Надявам се да работим експедитивно и да приключим на време. Поканата за днешното заседание е изпратена на имейлите с предварително 21 точки, имаме ли предложение за промяна в дневния ред.
Госпожа Кръстева: Благодаря госпожо Хаджийска, Аз просто да уведомя, че с писмо с вх.№ ОС-891/27.08.2024г., кмета ни уведомява че няма да присъства на днешното заседание на постоянните комисии, ще бъде заместван от инж. Елка Чаушева – секретар на Община Златоград. Към точка 4 - промяна в проекта на решение да бъде включена докладната записка с изх.№ 61-00-486/27.08.2024г., с вх.№ ОС-893/27.08.2024г. към точка 4 в дневния ред и в точка други да бъде разгледано Повторно искане за тълкуване от кмета на Община Златоград с изх.№ 61-00-484/26.08.2024г. с вх.№ ОС-892/27.08.2024г., относно изпълнение на обект от Инвестиционната програма- да бъде разгледано в точка „Други“ и писма от общински съветници до кмета на Община Златоград, относно изпълнение на решение И 160 и И 161, също да бъдат включени, като информативно в точка „Други“.
Госпожа Хаджийска: Добре, благодаря! Други предложения? Да, господин Чаушев.
Господин Чаушев: Благодаря, госпожо председателстващ, аз ще помоля общинска администрация в точка „Други“, да ми бъде предоставена информация, относно изпълнението на обект „Водоснабдяване Дуганица“. Благодаря!
Госпожа Хаджийска: Добре, сега или за редовното заседание.
Господин Чаушев: За днешното в точка „Други“.
Госпожа Хаджийска: Други предложения, колеги?
Господин Гюнелиев: Аз имам едно предложение в точка „Други“, да разгледаме улица „Ангел Киряков“, там има едни върнати пари за допълнение към улицата ще ги искаме.
Госпожа Хаджийска: Тоест искате в точка „Други“, да разгледаме състоянието на улица „Ангел Киряков“?
Господин Гюнелиев: Точно така.
Госпожа Хаджийска: Добре. С предложенията, които направихме обобщавам точка 4 е свързана със съгласуване на системата на образователните институции, постъпили допълнителни докладни. В точка 21 включваме допълнително двете предложения на госпожа Кръстева, въпроса, който зададе господин Чаушев и предложението на господин Гюнелиев. Други промени в дневния ред - нямаме, който е съгласен, моля да гласува.


 Комисията гласува с 12 гласа „за“ , 0 „против“, 0 „въздържал се“  Прие се дневния ред.


ДНЕВЕН  РЕД:

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.07 - 31.07.2024 г; 

1.1. Писмо от Управителя на МБАЛ „Проф. д-р Асен Шопов“ ЕООД гр. Златоград, относно: Решение за осъществяване на лечебна дейност.

1. Писмо от  Гл. инспектор С. К. –Началник на РС „ПБЗН“ – Златоград.

1.  Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода от  01.05 – 31.07.2024 г.

1. Докладна записка от Мирослав Митков Янчев – кмет на Община Златоград с изх. № 61-00-447/16.08.2024г., по вх. № ОС-830/16.08.2024г., относно: Съгласуване на системата от образователни институции на територията на Община Златоград за учебната 2024/2025 година и утвърждаване на паралелки, с брой ученици под определения минимум, в общинските училища за учебната 2024/2025 година.

4.1.  Докладна записка от А. М. – Директор на СУ „Свети княз Борис I“, с. Старцево с вх. № ОС-672/15.07.2024 г.

1. Доклад от Мирослав Митков Янчев – кмет на Община Златоград с изх. № 61-00-438/16.08.2024г., по вх. № ОС-819/16.08.2024г., относно: Информация за отчета за касовото изпълнение на бюджета и сметките за средства от Европейския съюз на Община Златоград към 30.06.2024 г.
1. Докладна записка от Мирослав Митков Янчев – кмет на Община Златоград с изх. № 61-00-330/11.07.2024г., по вх. № ОС-620/11.07.2024г., относно: Възлагане на обществен превоз на пътници по автобусни линии от общинска и междуобластна транспортни схеми.

1. Докладна записка от Мирослав Митков Янчев – кмет на Община Златоград с изх. № 61-00-451/16.08.2024г., по вх. № ОС-834/16.08.2024г., относно: Промяна на Програмата за капиталовите разходи на Община Златоград за 2024г.
1. Докладна записка от Марияна Керменова – кметски наместник на с. Цацаровци, по вх. № ОС – 778/05.08.2024г., относно: Спешна нужда от ремонт на водоем за питейна вода на с. Цацаромци.
1. Докладна записка от Мирослав Митков Янчев – Кмет на Община Златоград с изх. № 61-00-469/22.08.2024г., по вх. № ОС-865/23.08.2024г., относно: Пропаднал тротоар на ул. „Иван Вазов“ с. Ерма река.
1. Докладна записка от Мирослав Митков Янчев – Кмет на Община Златоград с изх. № 61-00-441/16.08.2024г., по вх. № ОС-822/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.
         -  Докладна записка от Мирослав Митков Янчев – Кмет на Община Златоград с изх. № 61-00-443/16.08.2024г., по вх. № ОС-827/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.
       - Докладна записка от Мирослав Митков Янчев – Кмет на Община Златоград с изх. № 61-00-444/16.08.2024г., по вх. № ОС-828/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.
       - Докладна записка от Мирослав Митков Янчев – Кмет на Община Златоград с изх. № 61-00-445/16.08.2024г., по вх. № ОС-829/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.
1. Докладна записка от Мирослав Митков Янчев – Кмет на Община Златоград с изх. № 61-00-449/16.08.2024г., по вх. № ОС-832/16.08.2024г., относно: Проект на Правилник за изменение и допълнение на Правилник за реда и условията за отпускане на финансова помощ за новородено или осиновено дете на територията на Община  Златоград.
1. Докладна записка от Мирослав Митков Янчев – Кмет на Община Златоград с изх. № 61-00-440/16.08.2024г., по вх. № ОС-821/16.08.2024г., относно: Именуване на улица в гр. Златоград с името на златоградския писател „С. С.“.
1. Докладна записка от Мирослав Митков Янчев – Кмет на Община Златоград с изх. № 61-00-450/16.08.2024г., по вх. № ОС-833/16.08.2024г., относно: Осигуряване на средства за изготвяне на инвестиционен проект във фаза „Технически проект“ за обект: „Изграждане на ул. „Юбилейна“ в гр. Златоград“.
1. [bookmark: _GoBack]Молба от Е. К. – Управител на „******“ Е**, по вх. № ОС – 737/24.07.2024 г., относно: Предприемане на законова процедура по продажба на терена върху който е разположена сградата за тапицерски услуги, общински недвижим имот, представляващ терен с площ от 86 кв. м., представляващ ПИ с идентификатор 31111.35.376 по КК на гр. Златоград.
1. Искане от Л. Г. по вх. № ОС – 808/13.08.2024г., относно: Искане за допускане изработването на проект за изменение на Подробен устройствен план – План регулация за застрояване. Докладна записка от Мирослав Митков Янчев – Кмет на Община Златоград с изх. № 61-00-19/15.01.2024г., по вх. № ОС – 857/15.01.2024г., относно: Заявление с вх.№ 94-00-4562/15.11.2023 г. от А. А. Г. и А. А. Г., чрез пълномощника им В. К. – Б. с искане за издаване на разрешение за изработване на Подробен устройствен план – План регулация и застрояване (ПУП-ПРЗ) и одобряване на Задание за допускане за изготвяне  на ПУП–ПРЗ


1. Докладна записка от Мирослав Митков Янчев – Кмет на Община Златоград с изх. № 61-00-439/16.08.2024г., по вх. № ОС-820/16.08.2024г., относно: Предложение за присъждане на национална литературна награда „С. С.”.

1. Докладна записка от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев с вх. № ОС – 870/23.08.2024 г., относно: Преобразуване на Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 кв. м. в местност „Липово“ в „Център за резидентна грижа за възрастни хора в надтрудоспособна възраст без увреждания“.
1. Докладна записка от Емилия Младенова Кръстева – Председател на Общински съвет Златоград с изх. № ОС – 871/23.08.2024г., относно: Отпускане на еднократна финансова помощ за новородено/осиновено дете, чийто родители са с постоянен и настоящ адрес на територията на община Златоград съгласно правилника за реда и условията за отпускане на еднократна финансова помощ за новородено или осиновено дете на територията на община Златоград. 
1. Молби за еднократна финансова помощ.
1.  Питания.

1. Други.




По т.1. от дневния ред:  Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.07 - 31.07.2024 г; 

1.1. Писмо от Управителя на МБАЛ „Проф. д-р Асен Шопов“ ЕООД гр. Златоград, относно: Решение за осъществяване на лечебна дейност.

Госпожа Хаджийска: Материала е изпратен, имаме ли въпроси? д-р Личев е тук, Б. Н. също го видях, че е тук. Доктор Личев нещо да допълните към така представените справки и писмото? Заповядайте!
Д-р. Личев: Уважаема госпожо председател, уважаеми общински съветници, към втората точка за разрешение за осъществяване на лечебна дейност още по искане на Здравната каса, миналата година направихме заявление за смяна на разрешението за осъществяване на лечебната дейност. То е свързано с това, че единайсет клинични пътеки изискват Клиничната лаборатория да бъде второ ниво, тоест ако не бях го направил това нещо – закупил апаратура и назначил още един лекар. Нямаше да изпълняваме клинична пътека № 4, клинична пътека № 33, клинична пътека №50 , клинична пътека №51, 52, 53, 56, 62, 162, 163 и 165. Тоест 11 клинични пътеки нямаше да може да работим. Тоест в това разрешение болницата има право да осъществява по следните медицински специалности „Вътрешни болести“, „Кардиология“, „Ревматология“, „Гастроентерология“, „Пневмология и фтизиатрия“, „Нервни болести“, „Педиатрия“, „Неонатология“, „Акушерство и гинекология“, „Хирургия“, „Анестезиология и интензивно лечение“, Физикална и рехабилитационна медицина“, „Клинична лаборатория“ и „Образна диагностика“. Това което на нас ни е необходима и на хората на Златоград в болницата всичко го имаме, както и Клинична лаборатория второ ниво на компетентност в изпълнение на медицински стандарт клинична лаборатория. Това е по новото разрешително по номер МКБ № 69 от 06.08.2024г.
Госпожа Хаджийска: Благодаря на д-р Лечив, това беше по 1.1. Колеги, въпроси ако имаме, няма въпроси. По точка едно проекта за решение
Приема за сведение, представените от Управителя на МБАЛ „Проф. д-р Асен Шопов” ЕООД гр. Златоград, в изпълнение на Решение № Е 369/27.02.2013 г. на ОбС Златоград, финансови справки - разшифровка за разхода на материали и външни услуги, платени за периода 01.07.-31.07.2024 г.

Комисията подкрепи проекта на решение по т.1 със : 12 гласа „за“, 0 „против“ и 0 „въздържал се“ – прие се 

По т.2 от дневния ред:  Писмо от  Гл. инспектор С. К. –Началник на РС „ПБЗН“ – Златоград.

Госпожа Хаджийска: Колеги, имаме писмото на електронните пощи. Представител на службата е господин Йосифов. Господин Йосифов, заповядайте.
Господин Йосифов: Здравейте на всички присъстващи, искам само да допълня, като пояснение точно какво има в предвид господин Кехайов. Доколкото и аз съм запознат, понеже той е в отпуска, аз го замествам. Той е посочил ако е възможно да се осигурят средства за закупуването на два вида моторни помпи, които да бъдат високо-напорни. Идеята е следната, всички знаем огнената картинка в кавички в България, за наша радост тук все още продължаваме да е спокоен район, но когато се случат такива събития общо взето се случва, така че нашите автомобили, колкото и да са високо проходими при силно пресечения терен на нашата територия няма как да се достигне до крайните точки, въпреки това че има горски пътища. Ние сме оборудвали един високо проходим автомобил М**** със цистерна от един тон. Осъществява пожарогасене посредством една помпа, която не е обаче високо напорна, хвърля от порядъка до 15 метра височина. Затова идеята е да се закупят високо напорни помпи, там говорим за над 65 метра височина, сега тези цифри са ориентировъчни не съм категоричен, че това е точните метри. За да може по този начин да достигаме да може да навлезем по-дълбоко в огнището, както във височина така и по периметъра по време на гасенето. Освен това тези помпи ще бъдат използвани и за отводняване по време на наводненията. В нашия район така често се случват такива събития. Това е идеята като цяло. Не казваме, че нямаме такива технически средства имаме, но за съжаление има и по-добри и идеята е да се осигури по доброто. Благодаря Ви!
Госпожа Хаджийска: Благодаря Ви, господин Йосифов! Да, госпожо Кръстева.
Госпожа Кръстева: Благодаря, госпожо Хаджийска! На мен въпроса ми е към госпожа Чаушева -по проекта, който имахме със Гърция, имаше предоставен оборудван високо проходим автомобил ако не се лъжа и дронове за наблюдение на пожарите- нали така беше по този проект? Може ли да ги предоставим вече на пожарната дали е изминал срока, пет годишния.
Госпожа Чаушева: Уважаема госпожо Кръстева, поставяте въпроса за предоставяне на тези съоръжения, но знаете че ние също имаме доброволно формирование. Значи автомобила с висока проходимост при нужда от помощ, съдействие на нашите доброволци, той се ползва от тях.  Така че винаги е на разположение на пожарната, мисля че оказваме съдействие, когато те имат нужда от това. Имаме оборудван, те са два всъщност такива автомобили и дронове има, така че при всички положения указваме съдействие, когато е поискана такава помощ. Нашите доброволци са 11, „Доброволно формирование Златоград“. 
Госпожа Кръстева: На мен въпроса ми беше съвсем друг. Минал ли е периода и срока при който ние мажем да ги предоставим? Имам въпрос към господин Йосифов. Тази техника, която е на разположение на общината ще Ви върши ли работа ако е при Вас или е по-добре да бъде в общината? Доброволните формирования преди Вас ли ходят, с Вас ли ходят, след това ли ходят? Дайте ни повече информация , за да можем да вземем по- адекватно решение.
Господин Йосифов: Чисто практически няма как доброволните формирования да реагира преди нас, нали нещата са чисто процедурни, малко по- различни. Аз искам да изкажа благодарност към доброволното формирование- те винаги са се включвали, макар и в непълен състав, защото реда за събиране, общо взето и членуването в тях е малко по различен. Хората могат да са на работа и могат да бъдат извикани, но не всеки работодател има възможност да ги освободи. Макар че има някои уредени неща, но да кажем, че чисто практически казвам че трудно се случват. Идват доброволното формирование, наистина с автомобила който разполагат, тук вече нещата опират до там, знаете времето е много важно. Много е важно, пак Ви казвам в предвид силно пресечения терен, имаме автомобили, нови са въпреки това че са високо-проходими, опасни са за ползване по нашите пътища горски. Имаме една М****, която върши уникална работа. Техните два автомобила, сега един мисля че е в момента, който може да се ползва за такава цел. Ще върши същата работа ако бъде позиционирана в пожарната със сигурност неговото използване ще бъде равно със всички останали автомобили с които разполагаме. 
Госпожа Кръстева: Ще Ви бъде от помощ, така ли?
Господин Йосифов: Ще ни бъде от помощ, категорично да. Чисто спестяване на това време, нали загубата на време отнася много значение да не допускаме. Давам Ви един пример както стана на „Кютюбурун“  пожара, ако нали сте запознати. Там големия автомобил стигна до асфалтовия път от там нагоре добре че беше нашата М****. Примера ми е че ако имахме и друг подобен автомобил на разположение, щяха и двата автомобила да се качат нагоре.
Госпожа Кръстева: Като този, който разполага общината?
Господин Йосифов: Да, като този. Същия разполага и горското стопанство, те са под такава форма направени. 
Госпожа Кръстева: Значи, все пак този автомобил би свършил по-добра работа на пожарната от колкото на доброволническите формирования, защото те не са с задължителен характер както Вие сте.
Господин Йосифов: Не, не, аз не казвам, че ще свършат по- добра работа, по- скоро казвам, че ще бъде по- пълноценно използван предвид времето му за действие. Иначе доброволците си вършат работата. 
Госпожа Кръстева: За доброволците не говорим, само за техниката говорим. Изказваме чистосърдечно благодарност на тези хора, че ги има и се включват в това. Говорим само за техниката.
Господин Йосифов: Чисто практически техниката ще бъде по-бързо задействана ако бъде с локация пожарната. 
Госпожа Кръстева: Моя въпрос към администрацията е колата, която е по проект дали е изтекъл пет годишния период и дали може да я предоставим. Имаше и дронове. 
Госпожа Чаушева: Ще проверим госпожо Кръстева, за да сме съвсем сигурни за срока и дроновете са налични, да има. 
Госпожа Кръстева: И тези дронове бяха, пак си спомням, беше дадена информация, че са свързани точно с предотвратяване и локализация на пожари, когато това се случи, за съжаление напоследък това се случва. Моля Ви до утре да ми дадете писмено тази информация, за да можем да реагираме по време на заседанието.
Господин Хумчев: Благодаря! Първо поздравление за вашата работа, надяваме се да продължи така до края на лятото, а и изобщо нашата община и област като цяло да бъдат опазени от такива пожари, защото всички бяхме свидетели какво се случи. Сега имам един въпрос, понеже така по памет може и да бъркам за което моля да бъда извинен ако е така. Отделението в Неделино също е към Златоград или то е отделно? Участък към Златоград. Дали е направено искане към Община Неделино за такова финансиране, защото тази техника в голямата си част би се използвала и там. Дали има такова искане и към тях? Само за информация иначе съм сигурен, че Общински съвет Златоград ще намери тези средства за тези две помпи, защото действително не касае голяма сума пари. 
Господин Йосифов: Писмено няма отправено искане до кмета на Неделино. Аз съм началник на участъка в Неделино. Влязъл съм в разговори със заместник кмета с отговорника главен специалист защита на населението както и Кмета. До колкото имам обратна връзка, като информация, че е направено запитване с искане за отпускане на средства за закупуване на подобна техника. 
Госпожа Хаджийска: Колеги, връщаме се към писмото на господин Кехайов. В предпоследния абзац се оформя искането. „От извършените проучвания на пазара съществуват такива високо-напорни помпи с възможност за подаване на вода с воден стълб 65 метра, които струват около 600 лева.“  Нямаме готов проект за решение, мисля че по принцип да гласуваме подкрепа на предложението, а госпожа Мангарудова ще ни помогне за проекта за решение за сесията. Приемаме ли такъв вариант, колеги. Тук става въпрос за 600,00 лева – едната е 600,00 лева. Добре колеги, обединяваме ле се около мнението да подкрепим искането на службата за 600,00 лева, с молба към госпожа Мангарудова за заседанието да ни подготви проект за решение. Госпожо Мангарудова, да. Колеги Вие трябва да гласувате.


Комисиите гласуваха с 12 гласа „за“, 0 „против“ и 0 „въздържал се“. – прие се. 

По т.3 от дневния ред: Представени от кмета на Община Златоград, финансови справки – неразплатени и просрочени задължения, разшифровка за разхода на материали и външни услуги, за периода от  01.05 – 31.07.2024 г.

Госпожа Хаджийска: Допълнение към предложените справки госпожо Чаушева ако имате. Няма допълнения, добре. Колеги, въпроси към вносителя. Заповядайте госпожо Кръстева.
Госпожа Кръстева: Аз имам въпроси. Прави впечатление фирма „С***** ***** ****“  по мои изчисления груби, може да не са верни 9 864 лв. за материали са дадени и като гледам в тези материали има от рода на публично - частното партньорство.
Госпожа Чаушева: Да, това е фирмата, която предоставя строителни материали на община Златоград.     
Госпожа Кръстева: Но те са и използвани, като от рода на публично-частното партньорство. 
Госпожа Чаушева: Предполагам че тъй като няма решение за публично-частни партньорства няма как да са използвани. Господин Ангелов ако има информация, моля.
Госпожа Кръстева: Ами защото материали тука са дадени за възстановяване на улици, предполагам че не са с обществени поръчки, дайте ми някаква информация.
Господин Ангелов: Здравейте на всички, благодаря! „С**** ***** ******“ всъщност беше фирмата, която спечели обществената поръчка за доставяне на строителни материали за нуждите на Община Златоград за календарната  2023 година. Всички разходи, които виждате сега са за дейности извършени през миналата година. Част от тях са с публично-частни партньорства, част за поддръжка и по стопански начин. За тази година нямаме все още изпълнени публични-частни партньорства поради обстоятелствата с които сте запознати много добре. Всичко това е за миналата календарна година. Всичките тези разходи.  
Госпожа Хаджийска: Добре, благодаря! 
Госпожа Кръстева: Тогава още по- обезпокоителен е факта и потвърждава моя извод, че в момента ние изпълняваме бюджет 2023 година. Да, защото ние разплащаме пари за 2023 г., в своя отчет кмета, каза че му е била много добра годината, но всъщност, аз съм го казвала и в предишни заседания, защото прави впечатление, че много от разходите разплащаме дейности от 2023 година. Може и по- стари да са.
Госпожа Мангарудова: Само да допълня, че всъщност касае фактури, които са предоставени.    
Госпожа Кръстева: Ами беше коректно да ни ги дадете по месеци на извършване и на разплащане, за да сме ориентирани, защото само така подадена информацията е заплатени за периода от 01.05 до 31.05. Защото тука виждам и годишна среща с бизнеса, за която е разплащано.
Госпожа Мангарудова: Разходи в края на годината ноември,  декември месец, така по спомен.
Госпожа Кръстева: Има тука за организиране на мероприятия, с които са плащани за  „Трифониада“, „Национален празник“ те са общо 3 000 лв. Прави впечатление също големи суми за празника на „Чевермето“ за изпълнителите. Тука също един разход ми е много интересен – подготовка, подравняване и почистване на терен за празника на „Златоградското Чеверме“ е изразходена сумата от 1600 лева. Видео-заснемане на мероприятието ни е струвало 3860 лева. Това заснемане къде е в момента и за какво е използвано? Тази сума е дадена за заснемане, а подготовката и подравняването всички бяхме свидетели, че е с хора работещи в общинска администрация и сме дали 1600 лева на „Д** ****“ за подравняване. Просто ми прави впечатление.
Госпожа Чаушева: Какво точно за 1600 лева няма как да кажа, но това е фактура, дейности, които предполагам са описани. Значи точните дейности, така не ги виждам, трябва да направим справка с фактурата ако има там някакви количествени показатели. Иначе видео-заснемане и излъчване то се осъществяваше в деня на празника на „Златоградското Чеверме“, нали имаше и директно излъчване. Сега може да има и предоставени записи, но това може да се провери. Коментирате разходи за „Златоградско Чеверме“ само да припомня, че голяма част от средствата бяха дарения, само 8 000 лв. са използвани от общинския бюджет, останалите средства са дарения. Само да го имате предвид.  
Госпожа Хаджийска: Благодаря! Да, Гюнелиев.
Господин Гюнелиев: Само аз искам да попитам. За следващо заседание ще изискам фактурата на „Д*** ****“ и заснемането да видим къде се намира. Другото, което казвате има дарение от г-н Вълканов. Не знам колко пари е дарил г-н Вълканов, само че така сте ги направили, че всичките да идат като разходи. Въпроса е парите за чеверметата където се продадоха, къде отидоха тия пари и всяка година казвате, че има пари за майка, тоест остават за следваща година за закупуване на нови чевермета. Някъде се губят следите. 
Госпожа Чаушева: На този въпрос нямам отговор.  
Господин Гюнелиев: Кмета да дойде и да отговори тогава. За сесия ще ги искам отговорите. 
Госпожа Хаджийска: Добре, господин Гюнелиев, конкретизирате питането за сесията, за да може госпожа Чаушева да отрази. Искате информация за?
Господин Гюнелиев: Заснемането, разходите за чеверметата, точно как е нула на нула, защото аз си направих труда да звънна на Пайнер, тази певица където е участвала хонорарите им са короненно различни от предоставената цена в справките. 
Госпожа Хаджийска: Вие, значи искате информация за това използваните средства за заравняване по тази фактура, където е, заснемането, парите от продажбата на чеверме и наемите.
Господин Иванов: Аз имам един въпрос. Подпараграф „Външни услуги“ такса 2 броя АТМ устройства. Този договор продължава ли или е прекратен, до кога ще се заплаща за тези неработещи устройства?
Госпожа Чаушева: Банкоматите вече са премахнати, договора е прекратен, това е дължимата сума, която сме изплатили по договора.  
Госпожа Хаджийска: Добре, благодаря! Колеги има ли други въпроси? Госпожо Кръстева заповядайте.
Госпожа Кръстева: Тука има една информация от РЗИ Смолян проби за изследване качеството на питейната вода от местни чешми „Божек“, „Кадиев врис“ и „Мангов врис“ и „Пирийца“, ако може тази информация да я качите публично на сайта на Община Златоград, в банера питейна вода. От януари месец няма публикувана информация. Нека жителите да се запознаят и да кажете дали са наред питейните извори.
Госпожа Чаушева: Наред са. Когато получим сигнал за некачествена вода, такава имаше една. Ние веднага реагираме, поставяме сигнализация, ограждения, надписи, така че информацията винаги е актуална, но тази ще бъде публикувана. 
Госпожа Хаджийска: Благодаря, госпожо Чаушева! Ако няма повече въпроси, приемаме за сведение предоставените информации, справки за просрочени неразплатени, разшифровка за разходи и външни услуги. Приемаме за сведение, който е за моля да гласува.
  
Комисията гласуваха  с 9 гласа „за“, 0 „против“ и 3 „въздържал се“.


По т.4 от дневния ред: Докладна записка от Мирослав Митков Янчев – кмет на Община Златоград с изх. № 61-00-447/16.08.2024г., по вх. № ОС-830/16.08.2024г., относно: Съгласуване на системата от образователни институции на територията на Община Златоград за учебната 2024/2025 година и утвърждаване на паралелки, с брой ученици под определения минимум, в общинските училища за учебната 2024/2025 година.

4.1 Докладна записка от А. М. – Директор на СУ „Свети княз Борис I“, с. Старцево с вх. № ОС-672/15.07.2024 г.

Госпожа Хаджийска: Уважаеми колеги, имаме докладната записка имаме допълнение към нея. Първото решение е за училища и детски градини в Община Златоград и това е проекта, който ние имаме в първата докладна записка. Във втората докладна записка са актуализирани, проекта за решение две. Решение три остава от първата докладна записка. Колети въпроси имате ли.

Въпроси и коментари не постъпиха и госпожа Хаджийска подложи на гласуване първия проект на решение.

Проект на решение I 

Във връзка с чл.2, ал.1, ал.3 и ал.4 и чл.256, ал.4 от Закона за предучилищно и училищно образование и на основание чл.21, ал.1, т.23 и във връзка с чл.17, ал.1, т.3 от Закона за местно самоуправление и местна администрация Общински съвет Златоград
	

РЕШИ:


Съгласува институциите, в системата на предучилищното и училищното образование, в Община Златоград, за учебната 2024/2025 година, както следва:

I.ДЕТСКИ ГРАДИНИ
1.ДГ "Снежанка" гр. Златоград;
2.ДГ "Радост" гр. Златоград;
3.ДГ "Щастливо детство" с. Старцево – в т.ч. една яслена група;
4.ДГ "Детски свят" с. Долен – защитена градина;
5.ДГ "Детелина" с. Ерма река – защитена градина;

II.УЧИЛИЩА
1.СУ "Антим І" гр. Златоград;
2.СУ "Св. Княз Борис І" с. Старцево;
3.ОУ "Васил Левски" гр. Златоград;
4.ОУ "Св. Св. Кирил и Методий" с. Долен – защитено училище;
5.ОУ „Васил Левски” с. Ерма река – защитено училище;

III.Център за подкрепа за личностно развитие гр. Златоград

Комисията гласуваха  с 12 гласа „за“, 0 „против“ и 0 „въздържал се“ – прие се.

 Проект на решение II

Във връзка с чл.68, ал.1, т.2, ал.2 и ал.3-6 от Наредба за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград  

РЕШИ:

I.Дава съгласие, през учебната 2024/2025 година, за формиране на самостоятелни маломерни паралелки, с брой ученици не по-малко от 10, в следните паралелки в училищата в Община Златоград, както следва: 

1.СУ „Антим І” гр. Златоград
1.1.една паралелка Vти клас - 17 ученици; 
1.2.една професионална паралелка XIти ”в” клас, „Икономист-информатик” - 15 ученици; 
            
2.СУ „Св. Kняз Борис І” с. Старцево
2.1.една паралелка Iви клас - 15 ученици; 
2.2.една паралелка IVти клас - 12 ученици; 
2.3.една паралелка VIти клас - 12 ученици; 
2.4.една професионална паралелка VIIIми клас, „Графичен дизайнер“ – 13 ученици;

3.ОУ „Васил Левски“ гр. Златоград
3.1.една паралелка VIти клас - 17 ученици; 
3.2.две паралелки VIIми клас – общ брой 29 ученици, разпределени, както следва: една паралелка - 15 ученици и една паралелка - 14 ученици;

II.При доказана необходимост за предоставянето на средства, извън определените по единни разходни стандарти, се прилагат разпоредбите на чл. 68, ал. 3-6 от Наредба за финансирането на институциите в системата на предучилищното и училищното образование, като конкретния размер се определя с Решение на Общински съвет Златоград, по предложение на Кмета на Община Златоград, въз основа на данни от Националната електронна информационна система за предучилищно и училищно образование (НЕИСПУО).


Комисията гласуваха  с 12 гласа „за“, 0 „против“ и 0 „въздържал се“. – прие се.

Проект на решение III
Във връзка чл. 69, ал.1, ал.2 и ал.3, във връзка с чл.68, ал.3, ал.4-7 от Наредбата за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград

РЕШИ:
I.Дава съгласие, през учебната 2024/2025 година, за формиране на самостоятелни маломерни паралелки, с брой ученици под 10, в следните паралелки в училищата в Община Златоград, както следва: 
  	1.СУ „Антим І” гр. Златоград 
1.1.една професионална паралелка XIIти „в“ клас, „Сътрудник в малък и среден бизнес” - 7 ученици; 

2.СУ „Св. Княз Борис І” с. Старцево
2.1.една паралелка Vти клас - 8 ученици;
2.2.една професионална паралелка IXти клас, „Графичен дизайнер“ – 8 ученици;
2.3.една професионална паралелка Xти клас – „Графичен дизайнер“ - 9 ученици;
II.При доказана необходимост за предоставянето на средства, извън определените по единни разходни стандарти, се прилагат разпоредбите на чл. 68, ал. 4-7 от Наредба за финансирането на институциите в системата на предучилищното и училищното образование, при спазване на чл.68, ал.3 от същата, като конкретният размер се определя с решение на Общински съвет Златоград, по предложение на Кмета на Община Златоград, въз основа на данни от Националната електронна информационна система за предучилищно и училищно образование (НЕИСПУО).

III.Възлага на Кмета на Община Златоград да направи мотивирано искане, до Началника на Регионално управление на образованието – Смолян, за издаване на разрешение за формиране на паралелките по т. I от настоящото решение.  


Комисията гласуваха  с 12 гласа „за“, 0 „против“ и 0 „въздържал се“. – прие се.


Госпожа Хаджийска обяви 10 минутна почивка 

Госпожа Хаджийска: С кворум от 12 общински съветници продължаваме заседанието на постоянните комисии към Общински съвет Златоград


По т. 5 от дневния ред: Доклад от Мирослав Митков Янчев – кмет на Община Златоград с изх. № 61-00-438/16.08.2024г., по вх. № ОС-819/16.08.2024г., относно: Информация за отчета за касовото изпълнение на бюджета и сметките за средства от Европейския съюз на Община Златоград към 30.06.2024 г.

Госпожа Хаджийска даде думата на госпожа Мангарудова.
Госпожа Мангарудова: Благодаря! Уважаеми госпожи и господа общински съветници, информацията  за отчета за касовото изпълнение на бюджета към 30.06.2024г. е представена на основание чл. 137 от Закона за публичните финанси и съдържа подробна информация за изпълнението, както в приходната част така и в разходната по местни и държавни дейности и функции, както и Приложение с включваща приходите по параграфи, разходната част по функции, параграфи и дейности. Няма да представям подробности, тъй като в доклада подробно е изложено изпълнението. Само ще допълня, че отчета към 30.06. е представен в Министерство на финансите и съответно на база данните представени в министерството и по съгласно ДДС за отчитането на общините към полугодието е направен анализ обобщен от министерството и съответно са качени по обобщени показатели на всички общини. За община Златоград съответно показателите, които се наблюдават са както следва: Дял на задълженията за разходи по бюджета на планираните разходите за годината 4,87 при лимит от 15 %, тоест запазваме едно добро съотношение по отношение на разходите. Поетите ангажименти – 36,65% при нормативно определена граница 50%, Просрочените също са в границите 3,74% и сравнения спрямо 2023 година няма фрапантни покачвания на тези показатели. Това в обобщен вариант ако го приемате и съм готова за въпроси по материала.
Госпожа Хаджийска: Благодаря! Въпроси към госпожа Мангарудова колеги, заповядайте.
Госпожа Кръстева: Благодаря, госпожо Хаджийска! Аз имам въпрос- касовото изпълнение и приетия отчет, които сте изпратили в Министерството на финансите по решението за бюджета, което сме приели решение, което кмета обжалва. Този бюджет ли изпълняваме? С приетото решение на Общински съвет. 
Госпожа Мангарудова: Да. 
Госпожа Кръстева: Добре, благодаря и няма някакви забележки от Министерството на финансите, относно приетото решение. 
Госпожа Мангарудова: По отношение на приетото решение няма такава практика Министерството на финансите да изпраща становище, освен ако не е община в затруднено състояние. За нашата община до сега е нямало такъв вид комуникация с Министерството на финансите. В министерството на финансите е изпратен отчета, тоест касовото изпълнение на бюджета. Наблюдава се отчета, всъщност отчетни данни, фактически това което е извършено като приход, като разход и съответно е в касовия отчет. 
Госпожа Кръстева: Тъй като с много наши решения имаме решения, които Общински съвет е взел, но не са изпълнявани от кмета на общината, те са обжалвани. Касаят също изпълнението на бюджета на община Златоград. Аз изпратих официално писмо и искане за представяне на отчет на изпълнението на приетите от Общински съвет решения, което по закон кмета на общината представя два пъти годишно в Общински съвет. В момента сме края на месец август, нямаме нито веднъж представен такъв отчет на изпълнението на решенията на Общински съвет Златоград и ще помоля отново да бъде внесен такъв отчет на изпълнението на решението на Общински съвет, за да може Общински съвет в ролята си на контролиращ орган да изпълни своята функция. Госпожо Чаушева, съвсем официално го заявявам.
Госпожа Чаушева: Приемам, подготвя се и ще бъде внесен, но за следващо заседание.
Господин Хумчев: Благодаря госпожо Председател! Моя въпрос е какъв процент върви приходната част на общината към първото шестмесечие и спрямо миналата година как върви като проценти, събираемост на местни данъци и такси най–вече. Всички знаем, че всички общини се следят по мисля шест показателя беше от финансовото министерство. Към днешна дата има ли показател, който община Златоград да не отговаря на критериите на финансовото министерство за финансова дисциплина на дадена община.
Госпожа Мангарудова: Аз затова някои от тях ги споменах, нали тези които могат да бъдат наблюдавани през годината, тъй като нали тези показатели са в края на годината, тоест касаят данни, които се отчитат в края на годината, но затова пък и към шестмесечието са качени и аз ги казах някои от тях. Към днешна дата няма нарушения на тези показатели, към 30.06.2024г. Изпълнението в самия доклад е представено, както на данъчните приходи така и на неданъчните. За данъчните приходи изпълнението е 63% спрямо годишния план, което е едно добро изпълнение към полугодието. Различните видове данъци съответно имат различно изпълнение, но към този момент така, смятам че е добро изпълнението. Дори данък недвижими имоти е на 75% нали знаете че при данъците и такси битове отпадъци до 30 април платилите цялата вноска  ползват отстъпка 5% , затова се наблюдава първата половина по високо изпълнение. Неданъчните приходи също спрямо годишния план бележат над 60% изпълнение, като единствено може да се каже, че приходите от продажби на този етап не са изпълнени в процент, който бихме очаквали, по нисък е процента. Приходи от продажби 18% на полугодието, което пък не означава че до края на годината няма да се промени и да се покачи.
Господин Хумчев: Разбрах, че скоро е имало проверка от Сметната палата в община. За какъв период от време и дали има становища на Сметната палата относно извършената проверка. Общинските съветници може ли да получим копие от това становище или доклад от проверката. 
Госпожа Мангарудова: Тази проверка си е планувана и всяка година Сметна палата извършва тази проверка на всички общини по отношение на годишния отчет и баланса на общината за 2023 година. Процедурата още тече не е приключила, когато приключи и дадат окончателния отчет съответно ние имаме задължението ще внесем доклада в Общински съвет.
Госпожа Хаджийска: Госпожо Мангарудова и аз един въпрос към Вас. На страница 10 от доклада т.2 Изпълнение на разходите в местни дейности по функции. За мен лично е много обезпокоително състоянието със здравеопазването. Стана ясно, че приходите са над 50% на полугодието, а разходите за местните дейности куцат много и най-драстично е състоянието в здравеопазването. При план за 2024 година 185 500, отчета до 30.06.2024г. е 2252. Ако може нещо по-конкретно да ни кажете предполагахме, че ако не на 50%, поне на 30% този план можеше да бъде изпълнен, но към този момент е страшно драстична тази разлика. Същото се отнася и до социалното осигуряване подпомагане и грижи, където плана е 110 537, а отчета е 24  329 лева, ако може да ни посочите.   
Госпожа Мангарудова: Това са данни към 30.06., към днешна дата ситуацията е съвсем друга, тъй като плана е актуализиран с решения, които мисля по -късно бяха приети през месец май, края на месец май, касаещи болницата. Две от решенията едното беше 30 000 лв. за покрива и другото беше 80 000 за основни ремонтни дейности по предписания на РЗИ, към днешна дата тези две решения са изпълнени, тоест преведени са средствата. По отношение на социалното осигуряване. Това са по- голямата си част 80 000 лв. за помощи за новородени и тук също решението е от края на месец май, затова то е по решение на общински съвет. Към днешна дата съответно това, което е взето като решение е изпълнено и приведени са средствата, тоест други са вече цифрите, но нали по- късно се внася отчета за шестмесечието предвид срока, който е за представяне в Министерството на финансите изчакваме съответно, този анализ който го извършва Министерството на финансите също да излезе, той е качен на 21 август нали и затова така може би данните вече не са актуални. Това е към 30.06. отчет.
Госпожа Хаджийска: Добре, благодаря Ви госпожо Мангарудова! Може ли за заседанието на Общински съвет след това заседание на постоянните комисии да получим информация каква част от средствата за здравеопазване са преведени след 30.06., за да ги съотнесем поне за нас като информация, защото до колкото имам спомен в първото решение на бюджета имаше предвидени 60 000 лева за болницата, а до 30.06. са преведени 2 хиляди. Нещо което много ми се разминава на мен, за което ще бъде благодарна. Колеги, въпроси.  
Въпроси не постъпи и госпожа Хаджийска зачете проекта на решение и подложи на гласуване с вдигане на ръка.

На основание чл. 21, ал. 1, т. 6 от Закона за местното самоуправление и местната администрация, във връзка с чл. 137 ал.2 от Закона за публичните финанси и чл. 45 ал. 2 от Наредба № 23 за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Златоград, Общински съвет Златоград

Р Е Ш И:

1. Приема информацията за отчета за касовото изпълнение на бюджета на Община Златоград към 30.06.2024 г., по приходите и разходите по функции, дейности и параграфи, съгласно Приложения №№ 1, 2 и 3.

1. Приема информацията за отчета на сметките за средствата от Европейския съюз към 30.06.2024 г. на община Златоград, съгласно Приложение № 4.

Комисията гласува предложението с  5 „за“,  2 „против“  и 6  „въздържал се“  - не се прие                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                     

По т.6 от дневния ред: Докладна записка от Мирослав Митков Янчев – кмет на Община Златоград с изх. № 61-00-330/11.07.2024г., по вх. № ОС-620/11.07.2024г., относно: Възлагане на обществен превоз на пътници по автобусни линии от общинска и междуобластна транспортни схеми.
Госпожа Хаджийска: отложена беше от предишното заседание. Госпожо Чаушева Вие ли?
Госпожа Чаушева: Да аз само ще кажа, че нямаме допълнение. Беше разглеждана докладната и на съвместни заседания и на редовно. Бяха и превозвачите тук. Така че може да приемате решение.
Госпожа Кръстева: Госпожо Чаушева, нали затова го отложихме, за да направите отново срещи с превозвачите те самите казаха, че трябва да се променят някои неща. 
Госпожа Чаушева: Срещи са правени с превозвачите, но никаква промяна не предлагаме. Тази среща не е довела до нещо определено.
Госпожа Кръстева: Там едната линия до колкото си спомням трябваше да отпадне.
Госпожа Чаушева: Ами вижте, аз по отношение на тези линии, дали ще бъдат изпълнявани или не това е въпрос това дали ще се яви превозвач, който да ги изпълнява. Така че моето лично мнение е линиите да ги има. Да фигурират в тази транспортна схема. Да обявим поръчките, а ако няма превозвачи такива който да отговарят на изискванията да имат желания да я изпълняват, просто няма да се изпълнява линията.   
Госпожа Кръстева:Това беше добре да се изчисти, защото хората пък си  търсят, когато ние гласуваме линиите и те са обявени, хората си ги търсят, защо не се изпълняват. Господин Иванов ме е занимавал, че има одобрени линии от Общински съвет, те не се изпълняват хората знаят, че ги има обаче те не съществуват. Ние затова го отложихме, за да се изчистят тези неща, да актуализираме. Имаше сигнал преди два дни, че линията, която пътува за София в 12 часа вече има доста хора и този микробус, който се отпуска е малък за хората и хората искаха да се отпуска по-голям автобус. Тези неща трябва да се изчистят, не просто да си вървят защото трябва да мине. Нали трябва да сме в полза и на превозвачите и на хората, които ползват тези линии. Имаше още друго искане от превозвачите, тука в почивката го говорихме, че другите общини следят час на тръгване и час на пристигане и за нашите линии няма хора, защото ги обират други линии. Това дали също може да промени ние затова отложихме да се направят срещи да се изчистят тези неща.
Госпожа Чаушева: Към настоящия момент не предлагаме промяна. Общински съвет може да реши да отхвърли, да предложи някоя друга, но към настоящия момент не виждам, нямаме предложение за промяна. В този вид бихме могли след решение на Общински съвет да изпълним обществени поръчки, поне да ги представим на потенциални изпълнители, но ако няма да се изпълняват. В тази информация две линии за Старцево мисля че не се изпълняват, но нищо не пречи в бъдеще ако има превозвачи, ако има интерес, ако тази дейност ще се развива да я има линията.
Господин Иванов: В наредбата за възлагането на тези неща, отговорна е общинската администрация. Там е записано точно и ясно кой контролира и мисля че трябва да бъдат коректни и разписанията, все още не са коректни. Хората негодуват, че автобусите не пътуват. Договорите са действащи, а в същото време се плащат дотации. Кой е виновен сега, според мен не са превозвачите никой не ги контролира хората.
Госпожа Кръстева: На мен сега ми е много интересен този факт ние отлагаме точката с предложение да се изчистят съществуващи и възникнали предложение на срещата на комисията която беше и в един момент ми се казва Вие вземете решение. Ако трябва ние да вършим работата на администрацията го кажете, че няма администрацията в този си отдел, който имате. Къде е експерта между другото да присъства и да каже. Вие просто нищо не сте направили от предишния път до сега и казвате ако Общински съвет вземе някакво решение, ама извинявайте ама на Общински съвет не му е работата експертна да ходи да прави среща с превозвачите и да пита тука така ли искате, тука онака ли искате. То в закона си е казано общинска администрация си има специален отдел. Има си задължение този отдел да си провежда срещата. Дайте ни един протокол от такава една проведена среща, че превозвачите са казали, искаме да останат същите линии без промяна. Имате ли такъв протокол след нашето заседание. Какво значи вие ако вземете решение. Как може да вземе ние решение без да имаме становище на превозвачите.
Госпожа Чаушева: Аз ще проверя за протокол. Срещи са имали, сега аз не съм присъствала, но аз пак ще кажа ние предлагаме тези линии така както са описани в докладната записка да бъдат обявени на процедура. Не предлагаме да отпадне нито една от тях, защото може на процедурата да се яви такъв превозвач. Не виждам от каква корекция се нуждае нашата транспортна схема. Ако има превозвачи, не сме ги питали настоящите. Естествено, че те са с малък капацитет, някои казват че няма да могат да изпълняват определени линии, но ние считаме че така предложени могат да бъдат обявени. Да отворим процедурите да видим дали ще има желаещи, такива които да отговарят на изискванията, ако няма, няма да има договори. Те изтичат между другото нали написали сме, че в септември и действащите. Значи има и неизпълнение това се установи, защото нямат капацитет, нямат възможност, нямат пътници, нали това на всички ни е ясно. Но ето аз това заявявам, че ние не предлагаме да  съкращаваме линии, да ги подложим на процедура ако има превозвачи ще се явят ще се изпълняват линиите.
Госпожа Хаджийска: Докладната записка е от 11.07.2024г., гледана е на заседание на постоянните комисии, гледана е и на редовно заседание на Общински съвет. Там коментирахме твърде много по отношение и на точка 1.3. за тази линия Старцево – Златоград, която се изпълнява по маршрутно разписание на ден в делнични, в понеделник това е линията която тръгва от Старцево в 14:30 и от Златоград в 16:00 часа . Отложихме я за да получим писменото становище и сме го отразили тук в докладната записка. Към днешна дата два месеца след като тази докладна записка е входирана, препоръката на общински съвет и общински съветници по никакъв начин не е отразена във вашето виждане. Тоест Вие си твърдите едно, ние предлагаме да се приложат писмени становища. Отново да се преразгледа, особено линията през Пресока. Отказа Ви обаче е категоричен и Вие дори не си направихте труда да ни изпратите писмо, защото ние се кореспондираме писмено, че поддържате тази същата докладна записка, която ние по някакъв начин сме отхвърлили на предходно заседание. За мен това е обидно и аз няма да подкрепя тази докладна записка и проекта и за решение. Ако ще си играем на това ние да препоръчваме или да търсим нещо което би било от полза на хората от наша гледна точка и от срещите ни с гражданите, а вие ще се държите на вашето и ще си играем на кой е по-по- най, аз отказвам да играя в тази игра. Благодаря!
Господин Гюнелиев: Превозвача за Старцево каза че тази линия не е рентабилна и няма да я използва, а Вие в същото време пак я слагате.
Госпожа Хаджийска: Имаше искане за писмено становище, да. 
Господин Гюнелиев: Проблема е че никой от администрация не контролира превозвачите за да знае дали пътува или не пътува.
Госпожа Хаджийска попита за други въпроси, такива не постъпиха и зачете проекта на решение, след което подложи в режим в режим на гласуване с вдигане на ръка.


Комисиите гласуваха с 7 гласа „за“, 1 „против“ и  5 „въздържал се“.  – прие се.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                           
     

По т.7 от дневния ред: Докладна записка от Мирослав Митков Янчев – кмет на Община Златоград с изх. № 61-00-451/16.08.2024г., по вх. № ОС-834/16.08.2024г., относно: Промяна на Програмата за капиталовите разходи на Община Златоград за 2024г.
Госпожа Хаджийска даде думата на госпожа Мангарудова
Госпожа Мангарудова: Промяната включва две промени по предложение на директора на детска градина Ерма Река с искане за закупуване на климатик. Стойността е 1900 лв. Директора на Комплекс за социални услуги, съответно доставка и монтаж на два броя климатици на стойност 3120 лв. Закупуване на различни видове уреди за Център. Те са подробно описани в докладната записка. Също включва и една компенсирана промяна на предходно заседание имаше предложение от кмета на общината и съответно решение на Общински съвет за изготвяне на допълнителна част конструктивна, конструктивно становище за ул. „Крайречна“ и тъй като ни беше посочен източника на финансиране, затова в тази докладна сме включили също с приходи от продажби стойността която е в решението на предходното заседание 2700 за сметка на обект 38 – изграждане на тоалетна с обществен достъп в с. Кушла.
Госпожа Хаджийска: Благодаря, госпожо Мангарудова! Въпроси има ли?
Не постъпиха въпроси и коментари, госпожа Хаджийска зачете проекта на решение и подложи на гласуване с вдигане на ръка. 
Комисиите гласуваха с 12 гласа „за“, 0 „против“ и  0 „въздържал се“.  – прие се.
По т.8 от дневния ред:  Докладна записка от Марияна Керменова – кметски наместник на с. Цацаровци, по вх. № ОС – 778/05.08.2024г., относно: Спешна нужда от ремонт на водоем за питейна вода на с. Цацаровци.
Госпожа Хаджийска даде думата на госпожа Керменова
Госпожа Керменова: Уважаеми съветници, искам да споделя, аз съм описала в докладната подробно от какво имам нужда, че водоема е пропукан. От три месеца хората го разкопаха и чакаме материали да се оправи и от два месеца съм на режим. От общината вече пет водоноски ми докараха вода, много малко вода влиза във водоема. Даже хората събраха пари- 400 лв., закупихме нов маркуч, който вкарахме друг извор вкарахме във водоема за да се увеличи дебита на водата, но е много малко.
Госпожа Хаджийска:  Добре, госпожа Керменова е внесла докладната записка, видя ли сте колеги. Става въпрос за необходими 1712 лв., за осигуряване на питейна вода за с. Цацаровци. Въпроси, колеги?                                                                               
 Господин Иванов: Тези пари дали ще ви бъдат достатъчни?
Госпожа Керменова: Изчислено ми е, сметнато ми е всичко какво ще ми е необходимо. Сега освен да видя още нещо.
Господин Иванов: Аз ходих на място, мисля че няма да са достатъчни. Моето предложение е 2000лв. 
Госпожа Керменова: Аз съм внесла снимков материал. 
Господин Иванов: Този проблем само от тази година ли е или от преди съществува?
Госпожа Керменова: От преди е пропукан водоема, но трябва да го укрепим за да не стане по зле и затова ми трябват материали.
Господин Иванов: В тази връзка внасяли ли сте докладни преди това до кмета?
Госпожа Керменова: Внасяла съм до кмета докладна. 
Госпожа Чаушева: Аз само да допълня, че по докладна, която госпожа Керменова към кмета на общината отправи сме внесли в Общински съвет докладна записка от 11 юли има и проект за решение. Ако има нагласа за гласуване можем да използваме проекта на решение. Само да кажа, че тук са описани бетон, арматура и хидроизолация, сметнати като стойности 1712лв.
Госпожа Кръстева: Госпожо Чаушева, тъй като уточнявате, че има внесена докладна от кмета на Община Златоград. Погледнете, че докладната е по реда на публично-частните партньорства. При условие, че кмета обжалва решението за публично-частните партньорства, преди два дни отново дойде обжалване от негова страна, въпреки че общински съвет печели решението, отново обжалва. Не знам как така мислите, кмета да обжалва решението и в същото време да искате решение по реда на публично-частните партньорства. Не може да обжалваш постоянно едно нещо, а в същото време да го искаш по това нещо да се изпълнява. За това в момента ние ще отпуснем сума, както отпуснахме на  Дуганица. Няма да е по реда на публично-частните партньорства, защото в момента отново има жалба от кмета на общината и обжалва решението за изпълнението на публично-частните партньорства.  И предстоящите следващи докладни са във връзка отново с публично-частните партньорства, кмета ги слага, защото знае че той обжалва и няма как да се случат, просто си измива ръцете с тези предложения.
Госпожа Чаушева: Аз приемам вашите доводи и отношението Ви по този въпрос. Имаме становище, кмета има становище по въпроса с тълкуването на оспорването на решенията. Аз считам, че когато един въпрос е спешен, належащ, отнася се до водоснабдяване, мисля че няма да е в противоречие с друго прието решение, а дали то се оспорва или не, мисля че е без значение, когато трябва да се решава наболял въпрос.  
Госпожа Кръстева: Аз пак казвам ние пари за водоснабдяване винаги сме гласували, защото  е престъпление хората да стоят без вода. Това няма как да се случи, Общински съвет да не даде пари и хората да стоят без вода. Но да го предлагаш по ред и начин, по който ти самия го обжалваш, за мен това е нещо несъвместимо. Не можеш да предлагаш  публично-частно партньорство при условие, че в съда постоянно пускаш жалби, че не искаш да изпълняваш решения с публично-частно партньорство по реда по който Общински съвет е взел решенията. Така че ние за Дуганица гласувахме средствата, аз не си спомням от коя дата беше, вие ще дадете информация, така че няма да бъде по реда на публично частното партньорство, просто Общински съвет ще предостави сумата от която се нуждаят жителите на Цацаровци и то с голямо извинение, че с толкова забавяне. 
Господин Хумчев: Тази докладна записка предизвиква много въпроси, единия от които е – защо след като години съществува този проблем сега се прави искане. Във връзка с въпроса но господин Иванов, защото миналата година бюджета беше друг и изпълнението на бюджета беше друго. Това е можело да се направи публично-частно партньорство да речем миналата година не да чакат хората още една година, за да им се реши проблема. Тука виждаме, че хората страдат от това противоборство между общинска администрация и Общински съвет, защото според законите с които аз съм запознат, това че се обжалва решение на Общински съвет не спира неговото изпълнение до произнасяне на съда, може и да бъркам. Така че, най-важното е да стане, въпроса защо чак сега, това лято, миналия месец, по миналия месец. Това е трябвало да стане веднага след възникване на проблема, защото както всички сме наясно и за никой не е чуждо, че водата е от най-важните житейски неща и без вода да се стои толкова време, пък съществува този проблем от две или три или една година, това за мен е необяснимо. Можело е да се направи, когато не е имало такова решение за публично-частно партньорство да минава през Общински съвет. 
Господин Ангелов: Да в интерес на истината ние за това в началото на годината, дали беше в началото или в течение на годината предложихме една докладна записка, която да бъдат гласувани 50 000лв. за изпълнение на дейности по стопански начини за поддръжка на обществени зони. Тези 50 000 лв. точно затова тогава ги искахме, за да можем да реагираме в ситуации като тази при госпожа Керменова, когато е необходима да се направи нещо спешно, когато е обект, който не касае публично-частно партньорство или когато касае поддръжка на някои обществени или общински сгради. Както и да е това е минало. Въпроса е, че наистина сега госпожа Керменова може би не спомена, но аз да кажа че миналата година правихме ремонт на този водоем. Мисля че беше на покрива, сменяхме керемиди или нещо такова, укрепвахме го на няколко пъти. Дали е този водоем, зали да друг ставаше въпрос. За бидона – да , сега за стария водоем става въпрос. Тоест ние имаме някаква алтернатива там, но наистина касае вода, абсолютно сте права госпожо Кръстева, че може този обект да мине по този начин, след като нали се твърди от юристи, че ПЧП-та на този етап не могат да бъдат изпълнявани. Така че приветствам това което предлагате нека да бъде по този начин, кмета се ангажира с каквото може да помогне и с наши работници макар и да са трима четирима човека ще дойдат да помогнат. 
Госпожа Хаджийска: Колеги, става въпрос за осигуряване на питейна вода и всички сме единодушни, че решението е положително. Става въпрос за искане за 1712 лева от госпожата и предложението на господин Иванов за 2 000 лв. Ще уточним точната сума на заседанието. Проекта на решение госпожа Мангарудова да оформи.
Комисиите гласуваха с 11 гласа „за“, 0 „против“ и  0 „въздържал се“.  – прие се.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                         

По т. 9 от дневния ред: Докладна записка от Мирослав Митков Янчев – Кмет на Община Златоград с изх. № 61-00-469/22.08.2024г., по вх. № ОС-865/23.08.2024г., относно: Пропаднал тротоар на ул. „Иван Вазов“ с. Ерма река.

Госпожа Хаджийска даде думата на госпожа Чаушева.
Госпожа Чаушева: Моля да приемате и тази докладна като спешност, става дума за тротоар към училището в Ерма река, по предложение на кмета на Ерма река – Боряна Ликова. Става дума за 870 лв., за възстановяване на тротоар на ул. „Иван Вазов“.
Господин Илийков: Това е пропаднало в следствие на нещо сега или просто е нямало и трябва да се изгради. 
Госпожа Ликова: Уважаема госпожо Кръстева, уважаеми общински съветници, този тротоар пропадна по време на зимата от снеговете и от дъждовете, но не беше толкова силен. Сега вече с всеки проливен дъжд става по подкопан. Но има и една градина непосредствено под тротоара, която е засадено със зеленчук от собствениците, които притежават и нотариален акт на имота. Искането ми е спешно да бъде възстановен, тъй като наближава първия учебен ден, деца ще вървят по този тротоар и ще ми е трудно за всеки един от жителите. Касае за бетон ще помолим работници от общината.
Господин Илийков: Има ли вероятност да продължи да пропада самия участък, трябва ли изграждане на някаква стена?
Госпожа Ликова: Този бетон го искаме точно за тази цел, да се направи една малка подпорна стена в рамките на до 1 метър с дължина, височина 1 метър нали и дължина 20 линейни метра.  
Господин Хаджийски: Направен е оглед, направи ли сме една количествено стойностна сметка, в която включваме бутобетон. Това е бетон с камък да възстановим укрепителната стена, тя е под улицата. В този участък се явява най-ниска точка и от големия водосбор, течението на водата от пътното платно и се пропадна в този участък. Не са много материалите за 1900 лв. са материалите на за 800 лева както каза инж. Чаушева. Имаме и армировка, имаме и възстановяване на тротоарната настилка, която трябва цимент и пясък. 
Господин Хумчев: Тази молба ми е малко странна, защото Вие ще помолите ама те ако нямат налични работници, първия учебен ден е след няколко дена. Сега до колкото разбирам това е само за материалите без труд. Тук трябва да получим уверението на общинска администрация, че това нещо ще се случи с работна ръка, защото това ако е с хора от селото май отиваме в публично-частно партньорство. Може би на сесия да се поеме ангажимент от общинска администрация, че това нещо ще се случи в рамките до 15 септември. Благодаря!
Госпожа Кръстева: Сега аз тук виждам, че има доста разминавания и в сумите и в това кой ще го изпълнява, а трябва да се случи спешно и до заседанието, госпожо Чаушева, уточнете точната сума, кой ще го изпълнява и кмета да предложи от къде да вземе пари, но не от резерва, тъй като в предходната точка видяхме, че кмета е разплащал доста материали в тази година, така че е могъл и да изплати и за Ерма река. До заседанието да бъде предложен проект на решение, точната сума, кой ще го изпълнява и от къде да бъде взета сумата от бюджета на общината, но не от резерва. 
Госпожа Хаджийска: Обединявам предложенията на Хумчев за яснота по отношение на помощта и гаранции за срокове и предложението на Кръстева до заседанието на Общински съвет, госпожо Чаушева нали ще има готовност и вариант от къде да се предоставят средствата. Колеги отлагаме за заседанието на Общински съвет тази точка, да се уточни точния размер и начина по който ще се осъществява това мероприятие.

По т. 10 от дневния ред: Докладна записка от Мирослав Митков Янчев – Кмет на Община Златоград с изх. № 61-00-441/16.08.2024г., по вх. № ОС-822/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.

         -  Докладна записка от Мирослав Митков Янчев – Кмет на Община Златоград с изх. № 61-00-443/16.08.2024г., по вх. № ОС-827/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.

       - Докладна записка от Мирослав Митков Янчев – Кмет на Община Златоград с изх. № 61-00-444/16.08.2024г., по вх. № ОС-828/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.

       - Докладна записка от Мирослав Митков Янчев – Кмет на Община Златоград с изх. № 61-00-445/16.08.2024г., по вх. № ОС-829/16.08.2024г., относно: Молба за изпълнение на възстановителни строителни дейности на обект общинска собственост, чрез Публично - частно партньорство.

Госпожа Хаджийска даде думата на Господин Ангелов
Господин Ангелов: Госпожо Хаджийска, защото пак да не се повтаряме така или иначе всички знаем какво се случва в момента с тази процедура за публични - частните партньорства, нека наистина докато се уточни по какъв начин ще бъдат реализирани дали както си беше по стария ред с комисия назначена от кмета на общината, дали ще бъде по новия ред по който предлагате вие с комисия от Общински съвет. Просто тези докладни да се имат предвид, че касаят наистина спешен порядък и са за хора, които са заявили желание да работят с доброволен труд. Да ги имаме и вие да ги имате, като заявена потребност и когато стане ясно по какъв ред ще бъдат изпълнявани просто да почнем „ударно“ да действаме, да помагаме на хората. 
Госпожа Хаджийска подложи на гласуване предложението от господин Ангелов докладните да не се разглеждат на днешното заседание, а в момента в който има ясната по отношение на публично-частните партньорства
 
Комисиите гласува с  10 „за“,  1 „против“, 0 „въздържал се“ – прие се.

По т.11 от дневния ред: Докладна записка от Мирослав Митков Янчев – Кмет на Община Златоград с изх. № 61-00-449/16.08.2024г., по вх. № ОС-832/16.08.2024г., относно: Проект на Правилник за изменение и допълнение на Правилник за реда и условията за отпускане на финансова помощ за новородено или осиновено дете на територията на Община  Златоград.

Госпожа Хаджийска даде думата на госпожа Чаушева
Госпожа Чаушева: На официалната интернет страница на общината беше публикуван проекта за изменение и предложението на кмета, което и сега разглеждаме. Идеята е към наредбата по която получават еднократни помощи новородени деца да бъде разширен обхвата и да се отнася и за потребности на деца в риск, тъй като има определен план в бюджета на общината, когато наред с новородените да разглеждаме и тези деца, които наистина имат нужда от подпомагане. Това е идеята, да се промени правилника с включване в заглавието, както и за предоставяне на помощи за подкрепа на деца в риск. С проект за решение. Това е идеята действително. 
Госпожа Кръстева: Благодаря, госпожо Хаджийска! Госпожо Чаушева, това сме го разглеждали преди може би пет години. Тогава също аз имах предложение да се състави такава наредба да се подпомагат деца в риск. Но вашето предложение, как да Ви кажа е обидно  за децата, които ние сме предложили в тази наредба и за децата в риск и ще ви кажа защо. Финансова мотивация, Вие не сте направили абсолютно никакъв анализ от колко средства ще се нуждаете до края на годината. Не сте уточнили какво значи дете в риск, ако можете в момента да ми кажете кое дете е в риск и кои деца ще попадат в тази категория. Тогава ще видите колко много голям финансов ресурс ще е необходим на община Златоград. Нямам нищо против аз съм за такава наредба. Моята препоръка към вас ще бъде да направите една такава наредба, която да е изцяло отделно от тази, която е за новородените деца, защото едното няма нищо общо с другото. Деца в риск значи – дете, което е със сам родител; дете което е тормозено в училище; деца, които са с под някакъв минимум на доходите. Дори дете в риск са надарените деца, за които трябва да се предоставят суми, за да развиват своите таланти. За това трябва един доста голям анализ да се направи. В общината колко са децата, които са в риск. Трябва да видите дефиницията, кое дете попада в риск и тогава да се предложи на Общински съвет един наистина сериозен проект на Наредба за подпомагане на деца в риск, а не просто да я пробутваме и да казваме, че не е необходим финансов ресурс. Напротив, ако не Ви е необходим финансов ресурс да гласуваме тази наредба без финансов ресурс и просто да им ръкопляскаме, това ли искате? Но когато го предложихте за обществено обсъждане на сайта на общината, винаги се прави финансов анализ и се казва до края на годината ще ни трябва 10, 20 ,30, 100 хиляди, както ние направихме. Първо изчислихме колко деца са родени за първо тримесечие, умножихме по 4 за да може да ни стигнат. Не може  без да се изчисли едно към едно, но все пак това е финансовия анализ, ти правиш и залагаш средства, които обезпечават тази наредба. В момента в който вие вмъквате това съвсем различно перо за деца в риск. Вие знаете ли за какво иде реч? Знаете ли в момента на територията на община Златоград колко деца са в тази категория риск? Дайте ни ги. Дайте ни някакъв анализ. Дайте ни в Старцево, в Долен, в Ерма, в Златоград колко деца са в риск, колко са даровитите деца, по какви суми трябва да бъдат подпомагани, какъв е начинът по които ние ще определяме на кой каква сума ще дадем. За мен това предложение е абсолютно несериозно. Подкрепям идеята да има такава наредба и трябва да има и да подпомагаме такива деца и ние винаги сме подпомагали хора, които са в риск или имат нужда от лечение. Това ще го покаже практиката с фактологията колко средства отделяме годишно, за да подпомагаме лица и семейства, които се нуждаят от лечение. Но в момента в една действаща наредба за еднократни помощи за новородени деца да вмъкнем ей така между другото и за деца в риск, много е несериозно. За мен лично е обидно, защото работя в тази сфера и това е едно несериозно отношение, към такъв сериозен вид наредба. Когато дойдете с анализа, както на децата, които се нуждаят от подпомагане, пак казвам, че деца в риск обхваща и даровити деца и за радост в община Златоград ги има и с финансовия ресурс, които е необходим и от къде ще бъде взет този финансов ресурс, лично аз ще гласувам и с двете ръце за такава наредба. 
Госпожа Чаушева: Уважаема госпожо Хаджийска, уважаема госпожо Кръстева, аз наистина не виждам нищо обидно и несериозно в това предложение. Не сме правили предварителен анализ. Аз казах, че допълваме наредбата, положението е такова за да се ползва ресурса в рамките на бюджета, които за тази година е определен, защото и плануваните средства са на база някаква прогноза. Така че не виждам обидно, не виждам нищо не сериозно. Ние сме посочили само три имена на деца, които наистина се нуждаят от помощ. Последният А. е в такава нужда, а даровитите деца мисля, че те си са в отделна наредба на Министерството на образованието и науката. Децата в риск, така като сме ги формулирали в предложението са тези, които страдат от заболявания, имат нужда от лечение или  деца за които е установено, че живеят в условия на тежко материално положение, на което поне един от родителите им е жител или бивш жител на Златоград. Така че не виждам обидно, друг е въпроса как вие го разглеждате. Това е предложението на общинска администрация. 
Госпожа Хаджийска: В българският правов свят има Закон за закрила на детето и в този Закон за закрила на детето ясно е посочено кое е детето в риск. Съжалявам, че господин Борислав Хаджиев не е тук, защото го водихме този разговор до колко децата в риск според регламента на този закон и използването на това словосъчетание могат да бъдат споменавани, афиширани или това е работа, за която всички първо като граждани имаме ангажимент да сигнализираме органите ако сме забелязали такова дете в риск и второ, като институция имаме ангажименти и ние сме ги посочили. Ако си спомняте приехме една програма за работа на социални дейности и за деца. Спомняте си го мисля, че някъде март, април. Само за ваша информация колеги, ще ви прочета според Закона за закрила на детето: „Дете в риск е чийто родители са починали, неизвестни, лишени от родителски права или чийто родителски права са ограничени или детето е останало без тяхната грижа. Дете, което е жертва на злоупотреба, насилие, експлоатация или всякакво друго не хуманно или унизително отношение или наказание във и извън семейството му, за което съществува опасност от увреждане на неговото физическо, психическо, нравствено, интелектуално и социално развитие, за което съществува риск от отпадане от училище или което е отпаднало от училище.“ Да говорим за деца в риск и да ги включваме в съществуващия правилник, аз няма да подкрепя. Един от мотивите ми е че много фриволно използваме едно словосъчетание дете в риск, което е обект на работа на органите за закрила на детето и на агенцията за закрила на детето и на Агенцията „Социално подпомагане“. Аз по никакъв начин не бих искала и няма как да изискаме от тях поименно кое е детето в риск, защото те имат строги правила по които работят и няма как да се намесваме в работата на тези институции. Не приемам, че децата със здравословен проблем, какъвто е случая който е посочен, дано да няма такива дечица, но това е част от живота са деца в риск. Те са обгрижвани деца, обгрижвани от родители, от близки, по никакъв начин не бих искала да ги приема като деца в риск. Затова аз госпожо Чаушева, не знам до колко имате такива правомощия, но в името точно на децата, заради които се опитвате да промените, не променяйте този правилник, защото този правилник е приет май месец. Дайте му време поне половин година да поработи, дайте да видим какво се случва, защо побързахме да конфронтираме нещата видите ли в този правилник трябва да се вкарат и тези неща. Аз лично бих подкрепила тук идеята за създаване на такъв фонд за подкрепа на деца, изобщо на деца и в един бъдещ правилник или наредба да бъдат определени децата които ще се подкрепят, но по никакъв начин няма да приема определение деца в риск. Още повече, че всички знаем какво означава дете в риск и няма да приема включването в тази наредба за новородени, осиновени деца. Просто ми се иска да дадем шанс на този правилник да видим пък до колко то е работещ. Колкото до такъв фонд има много богата практика в общините в България по отношение на такива фондове за подкрепа на деца, например „Децата на Златоград“ с най-добри чувства към талантливите деца, които понякога наистина имат нужда от подкрепа или пък даровитите деца или пък децата, които иман нужда от подкрепа за лечение. Много искам да разгранича тези неща, благодаря Ви. Ако вие приемете, че намесването в този правилник е малко не особено нормално ще Ви помоля дори да го оттеглите. Ако поддържате идеята за ненормалност в общуването и в работата в тази зала, оставете го. Благодаря!
Господин Ангелов: Благодаря, госпожо Хаджийска! Аз първо искам да изкажа своето задоволство от факта, че днес има много демократичност на масата на Общински съвет, изслушваме се, в добър тон се провежда комисията. Позволете ми обаче, както казва Волтер да Ви цитирам „Не съм съгласен с това, което казвате, но докато съм жив ще защитавам правото Ви да го казвате.“ Защо не съм съгласен с някои от нещата, които казахте. По никакъв случай това предложение не е за конфронтация, напротив. Това което Вие в наредбата за новородени деца направихте, за мен лично е много добро и идеята за надграждане на този правилник по-скоро наредба е с цел да обхване по – голям нуждаещи се кръг от хора и деца. Казвате има Закон за закрила на детето, да на мен преди две години, като ми се роди третата дъщеря от Дирекция „Социално подпомагане“ ми дадоха помощ еднократна за трето дете, което значи, че има практика да има финансиране и от други органи, не само от държавата в случая „Социално подпомагане“. Така, че няма нищо лошо да има подкрепа и от друг орган, какъвто в случая е Общински съвет. Разбира се аз много се радвам, че се изказаха различни мнения за да видим дали наистина пък ние нещо не сме избързали или нещо не сме направили както трябва. Никой не е безгрешен. Ще се съобразя и с това, което вие казвате да помислим дали пък да не се подложи на отделно да се мисли по този вариант за децата, които са в риск от здравословното състояние. Права сте и затова, което казвате и за Закона за закрила на детето, че за деца в риск си има точно и конкретно наименование. Всички доводи ги приемам, както казах с някои от тях не съм съгласен, но въпреки всичко всяка гледна точка е полезна. Още веднъж благодаря, но моля ви се недейте да приемате предложението ни като конфронтация, напротив дори едно на ум си имах, че това може би пък да бъде и начин да по сближим някой наши гледни точки и да ги направим заедно в една наредба, но пак казвам не е конфронтация със сигурност. Благодаря!
Госпожа Хаджийска: Благодаря, аз бих приела вашето изказване господин Ангелов и бих лично аз участвала, ако ме допуснете разбира се в такава наредба, която да касае обаче или фонд или наредба, за приложението на този фонд и да касае децата на Златоград, като цяло. Нека си оставим този правилник аз мисля, че е работещ, хората така определено добре го приемат. Това е жест на общината, на общинска администрация, на Общински съвет към новородените деца, а тези случаи да ги отнесем в една друга форма или по някакъв друг формат, защото гледам тука, че вървят един куп писма след това по които и аз малко трудно се ориентирам Фонд за подкрепа на деца в риск има едно писмо, след това има Наредба за създаване на фонд за подпомагане на лица и семейства, това вече е по друга тема. Така че на този етап аз определено не бих подкрепила проекта за изменение на Правилника за подпомагане на семейства с новородени и осиновени деца. Заповядайте госпожо Кръстева.
Госпожа Кръстева: Аз за да бъдем конкретни и ясни. Общинска администрация разполага с достатъчно работещи в администрацията, така че направете предложението, ако наистина искате да се случи такъв правилник, така както се прави. Направете анализ на децата, направете анализ какъв финансов…. То и ние не знаем кой, кога ще се роди, но правите анализ до момента съществуващото положение какво е. Ами, господин Ангелов, аз мисля, че работите в администрацията и ако за първи път ще правите правилник тогава аз, ами вие ме прекъснахте и ми казахте ние не знаем кой, кога ще се разболее. Аз мисля, че говорим за деца в риск сте предложили не кой, кога ще се разболее. Вие тогава много не сериозно ни предлагате да ги вмъкнем в Правилника за подпомагане на новородени деца, като въобще не знаете какъв финансов ресурс ще ви е необходим. Не напразно законодателя е казал, че иска престояване един месец за обществено обсъждане и финансов анализ за какъв финансов ресурс ще Ви бъде необходим. Вие посочвате, че не Ви е необходим вие се вмъквате в Правилника за новородените. Ами това са фактите, няма как да го приема за сериозно и да ми казвате защо съм се обидила. Когато се говори за деца в риск, трябва много сериозно да се подходи към този вид категория деца в риск. Ако наистина сте заинтересовани, направете го грамотно и както трябва. Направете си анализа колко деца в риск по населени места, какъв финансов ресурс ще трябва за първо тримесечие и предложете на Общински съвет правилник, както се прави, а не да се вмъкваме някъде просто ей така да се вмъкнем защото видите ли да направим нещо да се вмъкнем. Защото в момента вие не можете да ми кажете първо нито колко са децата в риск, нито колко са нуждаещите се, нито каква сума предлагате да им се отпуска, абсолютно нищо, конкретика няма. За едно такова несериозно, то ще настъпи хаус в цялата тази история. Така че, когато имате готовност за такъв правилник , ние сме на среща.
Госпожа Хаджийска: Благодаря! По отношение на размера на помощта тук е предложено, размерът на помощта за дете в риск се определя в рамките на наличните средства по решение на Общински съвет, тоест има налични средства по решение на Общински съвет, които са за правилника за новородени или осиновени и тук включваме в рамките на средствата по решения на Общински съвет. И още едно от предложенията ще ви прочета, ще ви припомня по скоро, защото предполагам, че го знаете. Предложение за отпускане на помощ за дете в риск се правят от кмета на общината, кмет на населено място, общински съветник, от Директора на Дирекции „Социално подпомагане“, Директори на детски градини, учебни заведения и представители на неправителствения сектор. Колеги имате думата. Няма изказвания.
Госпожа Чаушева: Госпожо Хаджийска, аз нямам пълномощия да оттеглям, така че по процедура както прецените.

Госпожа Хаджийска зачете проекта на решение по докладната записка предложена от кмета на общината.
              
Комисиите гласуваха с 4 гласа „за“, 3 „против“ и  4 „въздържал се“.   – не се приема

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          
По т.12 от дневния ред: Докладна записка от Мирослав Митков Янчев – Кмет на Община Златоград с изх. № 61-00-440/16.08.2024г., по вх. № ОС-821/16.08.2024г., относно: Именуване на улица в гр. Златоград с името на златоградския писател „С. С.“.

Госпожа Хаджийска даде думата на господин Ангелов.

Господин Ангелов: Знаете тази година имаме две, всъщност три големи годишнини, една от които е 100 години от рождението на златордския писател С. С.. В тази връзка ние подготвихме няколко инициативи с които да отбележим тази годишнина, като една от тях е именуването на една улица, нова улица в град Златоград, която да носи неговото име. Описали сме в докладната мотивите, описали сме част от биографията на автора. Също така, може би това което повече би ви интересувало е къде е тази улица. Това е новоизградената улица, която свързва ул. „Албена“ и ул. „Стефан Стамболов“ . Това е от под станцията нагоре по посока ул. „Албена“ до Берберницата. Там имаме идея да я направим тази улицата. Освен това до колкото знам самата къща на С. С. е била някъде там, около стария град, така че има връзка и с това. Това е една от инициативите, които сме предвидили, останалите предполагам вече ги знаете те са обществено достъпни и обявени. Така че това е общо взето, което имам да кажа по докладната. Благодаря!
Госпожа Хаджийска: Благодаря, господин Ангелов! Аз ще си позволя господин Ангелов в знак на добро желание за общуване да Ви кажа нещо. На 08 август община Златоград публикува програмата, в тази програма беше записано откриване на ул. „С. С.“ и обяснено  къде е мястото. На 08 август Общински съвет Златоград не е вземал решения за именуване на тази улица. От чисто времева гледна точка считам, че е по разумно първо Общински съвет да вземе решение, а след това, това решение да бъде изпълнено чрез официалното откриване на улицата. Останалото за мен е „гледай си работата“. От уважение към С. С. и заслугите, които той има в областта на литературата и за Златоград, аз ще подкрепя проекта за решение, но персонално аз няма да подкрепя повече никой проект, който публично се афишира в интернет пространството, независимо под каква форма без да има решение на Общински съвет. Мисля че ме разбрахте добре. За да обявим в програмата че откриваме улица без тя да е именувана, трябваше първо Общински съвет да вземе решение, а това не беше проблем на никое от предишните заседания, още повече че златоградчани, а и ние които сме в тази зала таим особено добро чувство към този известен човек направил не малко за Златоград. Благодаря! 

Госпожа Хаджийска зачете проекта на решение и подложи на гласуване с вдигане на ръка. 

Комисиите подкрепиха проекта на решение  с 10 гласа „за“, 0 „против“ и 1 „въздържал се“ – прие се.

По т.13от дневния ред Докладна записка от Мирослав Митков Янчев – Кмет на Община Златоград с изх. № 61-00-450/16.08.2024г., по вх. № ОС-833/16.08.2024г., относно: Осигуряване на средства за изготвяне на инвестиционен проект във фаза „Технически проект“ за обект: „Изграждане на ул. „Юбилейна“ в гр. Златоград“.

Госпожа Хаджийска даде думата на госпожа Чаушева.

Госпожа Чаушева: Госпожа Хаджийска, аз ще започна, инж. Хаджийски ще ме допълни с технически подробности. Ул. „ Юбилейна“ в регулационния план действително е ситуирана върху едно дере. Има хора, които живеят официално на тази улица с адресна регистрация, реално я няма тази улица изпълнена. Може би сега е дошъл момента реални действия да бъдат предприети. Момента беше, че част от семействата ползваха една въжена линия, която до някъде облекчаваше трудните моменти на снабдяване с тежки материали към жилището. Сега сме предложили улицата да бъде проектирана чак до ул. „България“ ако приемете този обхват 160 метра. Сега господин Партаджиев предлага и дарения ако започнем нали действия по тази улица и се нуждаем и от един техен имат и на гробищния парк за разширението му. Сега ще кажете ние резерв ли сме предложили в капиталова ли разходи. Нямаме предложение тези средства от къде да бъдат взети, но на следващо заседание ако прецените че ще има положително решение и ни възложите определени дейности може да процедираме обществена поръчка, за да търсим проектант за тази улица и нещата да почват да се случват. В следващо заседание ние ще Ви предложим вариант, срещаме трудности в изпълнение на определени обекти в инвестиционната програма, като топлопреносната мрежа, вече два или три пъти обявяваме няма проектанти няма интерес, така че има обективни причини и невъзможност да се случи този обект, както ул. „Васил Левски“ в Долен. Така че ако приемете, че днес е началото да проектираме нали може с положително решение това да стане без да са изчистени всички останали моменти около финансирането.
Инж. Хаджийски: Ул. „ Юбилейна“  в плана си по ПУП на Златоград е с разстояние 160 метра, която излиза, преминава през „Христо Ботев“ и излиза на ул. „България“. Параметрите позволяват да се изпълни така по регулационен план. Тя е от 6 до 10 метра. С професионалисти, с конструктори инженери, пътещари сме коментирали може да бъде намалена на 4,50 метра, което е достатъчна позволява транспортен достъп, позволява достъп и на пожарни автомобили. Така че поради малкия брой налични жилища може да я намалим на     4,50 с това разстояние ат 160 метра. Под тази улица може да се изпълни водостока, който ще дадат предложения дали ще бъде тръбен водосток или плочест водосток, това вече ще си е  проектно решение, самото дере да бъде обезопасено.  
Госпожа Хаджийска: Може ли само едно уточнение инж. Хаджийски. Пресичайки „Христо Ботев“ навлиза, там надолу пак ли е улица „Юбилейна“?
Инж. Хаджийски: Там вече не е ул. „Юбилейна“, но има отредена улична регулация.
Госпожа Хаджийска: Но е реализирана?
Инж. Хаджийски: Не, не е реализирана. То си е дере.
Господин Гюнелиев: Ние между другото се запознахме с тази улица. Най-лесният вариант да се отвори тази улица към тези хора е да влезне общинска администрация във връзка със собствениците на парцела пред тяхната къща и да се проведе един разговор за отчуждаване. Това е най-бързия и най-лесен начин, където може да имат тези хора достъп. Те казват, че много години са били лъгани от общинска администрация Златоград днеска, утре и колко години нямат достъп. Защо общинска администрация не се свърже, мое предложение със собствениците на този имот, до колкото знам вече сте намерили координати на хората, да влезнете във връзка с тях за отчуждаване на този имат, за да може да бъде отворен пътя. Значи това ще бъде най-лесното и най-бързото нещо. Освен с проектиране, аз като гледам общинска администрация как действате. Хвърлят се едни пари на проектанти и после не може да намерите финансиране, защото там като гледам това дере страшно много пари ще идат за финансиране. Със сигурност няма от къде да ги намерите, с тия мудни темпове, както работите.
Госпожа Чаушева: Аз приемам това предложение, много добре и може да работим в тази посока. Сома, че тук не може да прилагаме принудителни процедури. Отчуждаване, като процедура не може да се случи, само с доброволно съгласие от хората. 
Госпожа Хаджийска: Аз вчера също бях на това място с група общински съветници и да ви кажа при такива срещи с хората изпитвам адски неудобство, от тава че наистина тези хора катерят чукари. Улица „Върбица“ е една стръмна такава улица, по която нормално не може да се върви. Води се улица „Върбица“ и от там на сетне следва едно ходене по чужди места и най-трудното, трудно придвижване на голяма част от хората. Казвате, че не са толкова много хората с адресна регистрация, двама души да са там ние сме длъжни да им осигурим достъп. Тези хора имат нужда от линейка, имат нужда от пожарна. Не дай си боже нещо да се случи, но не можем само с молби към Бога да решаваме въпросите. В тази връзка многократни са техните настоявания, много пъти им е било обещавано, много пъти са лъгани. Какво обаче ми направи на мен впечатление? Инж. Хаджийски, в разлика сто хиляди, може ли да ми кажете ориентировъчно, като инженер с опит колко би струвало това дере да го покрием? 
Инж. Хаджийски: Около 300 хиляди лева.
Госпожа Хаджийска: Сто отгоре, отдолу го смятаме 300 хиляди да речем с проекти и други неща, които вероятно ще възникнат и при проектирането ще стигне 400 хиляди. Колко ни бяха парите по дейност 606 в този бюджет? Около 600, даже и по-малко от 600. Мислите ли, че можем в бюджета за следващата година да реализира, ако сега направим проекта. Дай боже попаднем на проектант, пак сме дай боже. Попаднем на проектант, които не чака година и половина, мислите ли че догодина в бюджета тази улица може да влезе. 
Госпожа Чаушева: За изпълнение не, нашата идея е да имаме проекти и да търсим финансиращи други програми такива каквито има нали действащи, държавен бюджет.
Госпожа Хаджийска: Добре, аз имам конкретно предложение. Нека да го отложим за сесия, общинска администрация при добра воля да потърси връзка със собственика С*****, обясниха там, че става въпрос за трима наследници и ако това се решава и тези хора наследниците проявят разбиране, общината да откупи това място и от „Върбица“ направо да се придвижат горните и долните къщи може да минат. Бяхме на място, те хората също приемат подобно решение. Дали да не го отложим и на сесията да го разглеждаме, след като вие сте провели някакви разговори, проучвателни да са със собствениците С*****. Има ли нагласа администрацията? 
От общинска администрация отговориха, да.
Господин Илийков:  Едно питане към общинска администрация. Дали е възможно до сесията понеже възникна казуса за такива улици, които не са разкрити, има скатове, а няма улица, води се улица, една справка с улици, които ги има, а не са реализирани, предстоят да бъдат реализирани и трябват такива проекти.  
Госпожа Чаушева: Иска повече прецизност е това искане и мисля, че до сесията няма да успеем.
Госпожа Хаджийска: Господин Илийков, за следващо заседание да конкретизира.
Господин Илийков: Може и за следващо заседание. 

Госпожа Хаджийска направи предложение точката да се отложи за редовно заседание и общинска администрация да потърси друг подход за тази улица. 

Комисиите гласуваха с 12 гласа  „за“ , 0 „против“ ,  0 „въздържал се“ – прие се.


По т.14 от дневния ред: Молба от Е. К. – Управител на „Е***** ***“ ****, по вх. № ОС – 737/24.07.2024 г., относно: Предприемане на законова процедура по продажба на терена върху който е разположена сградата за тапицерски услуги, общински недвижим имот, представляващ терен с площ от 86 кв. м., представляващ ПИ с идентификатор 31111.35.376 по КК на гр. Златоград.

Госпожа Чаушева: Аз ще кажа, че павилиона на господин Кильов, действително попада в  обхвата на обекта, който се изгражда в момента „Общински кооперативен пазар“. На него му е известно това положение. Има договор, сега ще помоля Златка да изясни другите неща. Ние имаме предложение да бъде преместен този павилион. Предложили сме на господин Кильов в двора на „Градска търговия“, така за ориентир, бивша „Градска търговия“. Има терен за озеленяване, който би могъл със схема за поставяне да бъде използван за тази нужда, но няма как да остане на този урегулиран поземлен имот. Строителството на обекта е започнало. Госпожа Цекова ще помоля, може ли да продължи за договорните отношения.

Госпожа Хаджийска даде думата на госпожа Цекова.

Госпожа Цекова: С „Е****** ***“ община Златоград има договор, който е сключен 2019 година по схема за поставяне в УПИ – Озеленяване, парк и обществено обслужване кв. 46. Това, което иска с тази молба да бъде закупен общински недвижим имот с площ представляващ терен с площ от 86 кв. м. към настоящия момент не може да се реализира, защото първо това е преместваем обект, той дори не е търпим от онези обекти, от онези постройки, които са по реда на ЗУТ. Терена е публична общинска собственост в смисъл такъв, че следва процедура по предодреждане.
Госпожа Хаджийска: Имаше някъде обаче, че е минало решение за частна общинска собственост в един от документите приложени към. Госпожо Цекова в молбата човека е посочил, че през 2018 година, ето намериха го колегите, терена под сградата е актуван, като частна общинска собственост. След това обаче казваме пак, че е публична общинска собственост.
Госпожа Цекова: Публична е никога не е бил частна, никога. Акта за общинска от 2018, от както е наемател на този терен е за публична общинска собственост. Това в хронология, която всъщност това което твърди в молбата не е така. 
Госпожа Кръстева: Дали е публична или е частна, ако общински съвет приеме решение за продажбата на тези 86 кв. м., ние ще променим собствеността от публична в частна. Вижте сега колеги, въпроса е много принципен защото в момента с реализирането на този пазар, за което аз твърдя че има решение на Общински съвет, което още е във ВАС, специално за пазара за изграждането. Ето виждате ли как ние ще унищожим един бизнес на един човек от Златоград, който ще напусне Златоград. За това идеята ми е ако има начин ние да направим всичко възможно търг ли ще бъде, конкурс, както е законовата форма да го направим и да продадем на човека това място, защото това то се води преместваем обект, както е по книжа, но вие всички го знаете, че това не е преместваем обект. Той трябва да го разруши, това са  излишни средства, които всеки един от вас знае, че в момента е трудно. Все едно, че разкрива нов бизнес. В момента в който се реализира този пазар и ние кажем този човек да се махне от там, ние му вземаме хляба. Това е истината колеги, за това аз ви призовавам да вземем решение, да променим от публична в частна и специално да обявим търг или конкурс, както трябва да бъде, за да бъдат продадени тези 86 кв. м. и да си остане бизнеса на човека, за да не му вземаме хляба. Иначе реализирайки този пазар взимаме хляба на един млад човек, който ще напусне Златоград. Това е горчивата истина. 
Госпожа Цекова: Значи това, което казва госпожа Кръстева, за да се случи ние първо трябва да извървим една процедура по промяна на подробния устройствен план. Няма как от едно УПИ с площ 6 декара да продадем 86 кв. Това значи, че в една процедура в която ще трябва да има преотреждане. В момента имаме проект, който се реализира в този терен. 
Госпожа Кръстева: Да и е оспорван госпожо Цекова. Каквото трябва ще предприемем, като Общински съвет. Не е невъзможно, правили сме го за други обекти.
Господин Хумчев: Благодаря, госпожо Председател! Това от увода, което госпожа Чаушева каза, разбрахме че на човека му е предложен друг терен. Воден ли е разговор с ищеца на молбата, собственика на фирмата и има ли такава възможност, понеже съм склонен да приема и мнението на госпожа Кръстева. Действително всички познаваме тези хора, ползвали сме техните услуги. Този павилион, както го нарекохте изхранва поне две семейства. Във връзка с това искам да попитам дали са водени разговори със същите хора и дали общината има възможност не само да им предостави терен, във връзка с това да запази този бизнес да им предостави самото помещение. Защото както виждаме в молбата, това нещо не може да бъде преместено, то ще бъде разрушен. Така че, когато предприеме такава стъпка, мотивите и на общинска администрация са ясни, че предвид изгражда се парк и така нататък, и така нататък, но когато се предприема такава стъпка, според мен, моето виждане, че общината трябва да предложи алтернативен вариант с готово помещение на тези хора. Само и единствено да си преместят машините и то при условие, че имат добра комуникация с пешеходна връзка и автомобилна връзка, защото това касае товарене, разтоваряне и така нататък, но една малко по сериозна стъпка. Трябва да се запази този бизнес на тези хора и евентуално да се влезне в разговор с договорка на тия хора да им се предостави готово помещение, евентуално ако са съгласни на този вариант. Така че, не знам дали на днешното заседание на постоянните комисии може да вземем конкретно решение предвид това, че нямаме готов проект на решение или да се даде почивка и да се изработи такъв. Но трябва да се направи всичко възможно, както от общинска администрация, така и от Общински съвет да направим всичко възможно в максимална степен да облекчим евентуално това преместване и да се вземе такова решение, което да е подходящо и за двете страни. Благодаря!
Госпожа Чаушева: Аз искам да стане ясно, че общинска администрация и кмета не иска да унищожава никакъв бизнес, да взима хляба на човека. Това е много силна казано, защото когато е сключвал договора си, моите уважения към господин Кильов, то знае къде е, на чие място, каква собственост, нали създава своя бизнес. Естествено влагал е средства разбирам, но той няма никакъв постоянен статут този обект. Търсим вариант, предлагаме естествено, че той не се съгласява, търсим варианти, говорим с него, но ето той със своите молби жалби продължава сигурно търси вариант, не е лошо това нещо. Но пък имаме един терен с отреждане за пазар. Изпълняваме обекта. Проектанта категорично отказа да трансформира. Там е главният вход на този кооперативен пазар, така че.
Госпожа Кръстева: Госпожо Чаушева, моите извинения и много поздрави на кмета и на проектанта дали иска да остави там съществуващ бизнес или да го премахне въобще не се интересувам какво казва проектанта. Всички тук на тази маса сме длъжни с нокти и зъби да се драпем и да искаме да оставим бизнеса, дори и един да е. Да направим всичко възможно този човек да остане и да продължи да живее в Златоград. Какво значи кмета не иска да унищожи този бизнес? Не слушам какво иска кмета, а гледам какво прави. С цената на всичко да се реализира този пазар, ние гоним хората от Златоград, това правим. Това е горчивата истина и всички тук на тази маса трябва да се мъчим всячески да спасим дори и един бизнес да е. Какво значи трябва да го преместим, ам то не може да се премести. Договора му е до 2029 година. Сега с цената на всичко да се случи този пазар, дайте да разгоним хората, защото видите ли пазара трябва да ни е много красив. Това е горчивата истина и това е камъчето на раздора в община Златоград. Този прословут пазар и виждате ли как започват да изникват проблемите един по един. Това няма да е първия проблем, които ще възникне. Просто този човек с реализирането на този пазар си отива, отива си от Златоград, той го е заявил. Как може да отидем да му сринем бизнеса. Това не е преместваем обект. Той има договор до 29 година, влагал е средства. Той има договори с фирми. Вие му предлагате да се премести, ами това не е кашон да вземе и да го премести. Колеги, съвсем сериозна съм. Просто всички сме искали по време на избори да правим и да създаваме условия хората да си развиват бизнеса. Ето сега е момента да го покажем. Искаме ли това да се случи или на човека ей така просто с лека ръка да му вземем хляба от ръцете и да го изгоним от Златоград, защото това ще се случи. Всички други красиви приказки проектанта не иска, кой е проектанта, проектанта жител на община Златоград ли е, управляващ ли е, какъв е? Съжалявам, че с такъв тон говоря, но не маже с лека ръка ние да виждаме, че се съсипват бизнеси и да стоим и да навеждаме глави и да казваме да защото трябва да се промени нещо. Моето предложение е до заседанието да се изготви проект на решение да бъде продаден този терен по каквато процедура трябва, ПУП ли ще се променя, всичките законови неща да ни бъде предоставен проект на решение. Госпожо Чаушева, може ли да разчитаме?
Госпожа Чаушева: Ами, аз не знам дали ще успеем при тези условия проект за решение, може да опитаме. Но искам да ви кажа, с добър тон ще кажа, помолихме проектанта да намери друго решение, но тази площ 86 кв. м. и в началото на пазара няма как да се изключи, като обхват, като конфигурация, като предназначение на този поземлен имат не може да бъде запазено сегашното положение на павилиона. 
Господин Хумчев: Към общинска администрация до сесия да направят още един разговор със собственика и да му направят такава оферта на която не може да откаже. Смисъл с общински съвет да му се помогне да си изгради хубаво помещение в което да си премести само машините и удобно разбира се за него.      
Госпожа Хаджийска: Госпожо Чаушева, две предложения до администрацията. Едното предложение на госпожа Кръстева до заседанието да се предостави такъв проект за решение евентуално с необходимите промени. Не ми се вярва този човек да не си служи нормално с нещата. Да проверим от 2018 пък дали няма такова решение. Това е предложението на госпожа Кръстева. Второто предложение на господин Хумчев, да се потърсят възможности за предоставяне на готово помещение. Стана ясно, че тук не може да се премества този обект.
Госпожа Цекова: Това което каза инж. Чаушева в началото, имаме изготвена схема, тя е готова. Ние сме водили разговори по скоро с А. Кильов и той поне в разговора с мен каза че може би колегите трябва вече да кажат дали е преместваем, дали не е преместваем, дали тази конструкция част от нея ще се махне и ще се премести. Това, което и кмета говори с разговорите с А. Кильов е и той пое ангажимент, че ако ние му покажем къде ще се премести, той е готов да отлее площадката, а ние да преместим павилиона на това място. Водени са разговори и в тази насока и поне последно това говорихме, като непрекъснато наистина той продължава и твърди и казва, че иска да купи терена, но за купуване на терен в този срок, който му е договора за наем и друго ние сме предоставили терен за поставяне на преместваем обект. Малко в далечната преди да придобие общината този терен, той е купил павилион, нали фактурата я имаме павилион преместваем. Реално ние дори траен статут не можем да му дадем, че е строен. Тези, които са търпими строежи 87 до 2001 година и затова за мен в случая наистина и това което и господин Хумчев предложи, ако ние не можем да се справим ние да преместим павилиона той да си отлее площадката, на която му предлагаме в този терен на „Бивша градска“, да потърсим подходящо помещение, защото Закона за общинската собственост казва и ние по аналогия можем да приложим и за терените, че когато дадено под наем помещение засяга строително ремонтни работи то можем да предоставим подобно помещение и по аналогия тук терен ние можем да предоставим терен или друго такова помещение поне в срока на договора за наем.
Госпожа Хаджийска: Благодаря, госпожо Цекова! Да приемем, че някакви разговори са водени. Това, което обаче е наистина притеснително, тук става въпрос за бизнес от четиридесет и няколко години, наследен е  от сина, бащата е работил там. Все пак си мисля, че има добра възможност още веднъж да се попрегледат инвестиционните намерение, защото същото ще се получи и на другия любим обект на кмета на общината. Да там ще се получи дори пък още по-жестоко и понякога си мисля дали тези хорица наистина ги броим само по избори и след това им казваме, че нищо не може да се направи за тях и за бизнеса им. Аз ще подкрепя предложението на госпожа Кръстева. Нека все пак успоредно вървят и двете неща.  Може ли госпожо Чаушева, предложението на господин Хумчев да се проведат разговори, но от оторизирано лице, което може да взима решение, защото днес видях, че Вие не сте упълномощена да взимате решения по всички въпроси. Та някой, който е оторизиран да взема решения по всички въпроси. 
Госпожа Хаджийска подложи на гласуване с вдигане на ръка.

До заседанието да бъде предложен проект на решение за предприемане на действие за законова процедура – търг или конкурс за продажба на имот.

Комисиите гласуваха с 10 гласа  „за“ , 0 „против“ ,  1 „въздържал се“

Предложението от господин Хумчев да се намери алтернативен вариант за готово помещение, което да му бъде предоставено.

Комисиите гласуваха с 10 гласа  „за“ , 0 „против“ ,  1 „въздържал се“

Госпожа Хаджийска обяви 10 минути почивка
Госпожа Хаджийска: С кворум от 10 общински съветници продължаваме заседанието на постоянните комисии към Общински съвет Златоград.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            
По т.15 от дневния ред: Искане от Л. Г. по вх. № ОС – 808/13.08.2024г., относно: Искане за допускане изработването на проект за изменение на Подробен устройствен план – План регулация за застрояване. Докладна записка от Мирослав Митков Янчев – Кмет на Община Златоград с изх. № 61-00-19/15.01.2024г., по вх. № ОС – 857/15.01.2024г., относно: Заявление с вх.№ 94-00-4562/15.11.2023 г. от А. А. Г. и А. А. Г., чрез пълномощника им В. К. – Б. с искане за издаване на разрешение за изработване на Подробен устройствен план – План регулация и застрояване (ПУП-ПРЗ) и одобряване на Задание за допускане за изготвяне  на ПУП–ПРЗ

Нямаше въпроси и коментари по точката.   Комисията гласува  с  9 „за“  0 „против“ 0 „въздържал се“   - прие се                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             
По т. 16 от дневния ред:  Докладна записка от Мирослав Митков Янчев – Кмет на Община Златоград с изх. № 61-00-439/16.08.2024г., по вх. № ОС-820/16.08.2024г., относно: Предложение за присъждане на национална литературна награда „С. С.
Нямаше въпроси и коментари по точката. Комисията гласува  с  9 „за“  0 „против“ 0 „въздържал се“ – прие се                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               
По т.17 от дневния ред: Докладна записка от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев с вх. № ОС – 870/23.08.2024 г., относно: Преобразуване на Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 кв. м. в местност „Липово“ в „Център за резидентна грижа за възрастни хора в надтрудоспособна възраст без увреждания“.
Госпожа Крстева: Благодаря, госпожо Хаджийска! Колеги, социалните услуги в община Златоград може би от десетилетия, нямаме разкриване на нова социална услуга, а за резидентен тип в община Златоград нямаме такъв вид услуга. Всички знаем колко е наложащо за грижата на възрастните хора, тъй като времето в което живеем налага да се полагат грижа за хора, който са останали със своите близки не са в града те са самотни и така нататък. Във връзка с това, ние имаме сграден фонд и във връзка с разкриване на резидентен тип услуга, който ще бъде в полза на нашите близки, които са останали самотни, които имат нужда от обгрижване това е една алтернатива. За това предлагаме да бъдат отделени 20 хиляди лева за проектиране на такъв вид услуга в Център за резидентна грижа за възрастни хора в нетрудоспособна възраст без увреждания. От резерва сме предложили да бъдат взети 20 хиляди лева за проектиране и след това да бъдат потърсени форми, с които да се реализират този тип услуга, която след това ще мине, като делигирана от държавата дейност с издръжка от държавата чрез общината.    
Госпожа Чаушева: Този имот е известен, да в местността „Пирийца“. Надявам се да намери наистина предназначението си. Хубав имот е, с голяма площ, но към настоящия момент не зная дали има становище от Агенция по качество на социалните услуги. Това е едно от изискванията, за да почнем да проектираме. Изисква се предварително съгласие. Няма отворена процедура за да видим и изискванията, няма конструктивно становище, което да указва дали може да ползваме нещо от сградата, дали тя е стабилна, не е увредена да може да търпи преустройства или пък става дума за изцяло изграждане на нова сграда има много възможности. Тази резидентна грижа за възрастни наистина е и в анализа, който правихме за общината за социални услуги. Включена е тази грижа резистентна за възрасни хора в надтрудоспособна възраст без увреждания в националната карта. Така че, това е много хубаво предложение, но мисля че трябва преди да престъпим към проектиране да си изясним още условията, не са известни още, не е открита процедура. Какви ще са те, дали трябва близост до спешна помощ или  е удачно това местоположение, но че имота е хубав и той трябва да получи предназначение няма съмнение. Не сме против тази грижа да се изгражда или да се търсят варианти.
Госпожа Кръстева: Да, Агенция за качество на социалните услуги дава своето становище, но на много по-късен етап, когато вече се иска съгласие за финансиране на тази дейност, чрез държавата. Затова ние вървим стъпка по стъпка за проектиране. Проектирането ще включва абсолютно всички условия, наредби, които са за качеството за предлагането на социалните услуги и то за резидентен тип. Без проектиране на такава сграда няма как да искаме от Агенцията за качеството на услугите разрешение. Те първо ще искат сградата да е готова, след това минава и се дава разрешение. Ние знаем, че тука действащите услуги сме ги въвеждали в качество необходимо след тяхното разкриване. Така че, нека да започнем процедурата, защото иначе ще мине още едно десетилетие и ние няма да имаме нов вид социална услуга в Златоград. Всички общини се борят да имат повече и по-голям брой услуги, тъй като вече населението се нуждае от нов тип услуги, а в съседните нам общини почти на всякъде има резидентен тип и то не по една, а по няколко. За съжаление в Златоград все още няма макар че в плановете сме ги залагали 10 години подред, но не е направено нито една стъпка за тяхното реализиране. Затова първата стъпка е проектирането на тази сграда и не случайно сме посочили за какъв вид услуга, за да бъде съобразена с всички изисквания, които са по всички наредби за качествено предоставяне на резидентен тип социална услуга. 
Господин Чаушев: Моя въпрос е понеже в докладната пише, средствата да бъдат осигурени от параграф 0098 дейност Резерв, функция 9. Това средствата за публично-частни партньорства ли са? 
Госпожа Кръстева: Не знам към кой е въпроса, но аз се чудя ако ние не бяхме сложили в бюджета в решението, което приехме тази сума резерв много неща в общината от къде щяха да се случат. Защото се оказа, че това е най-търсената форма за финансиране на каквото трябва да се случи спешно в община “Златоград и всички се насочваме към дейност „Резерв“. Така че, не, не е от публично-частните партньорства, ако беше за публично-частни партньорства сумата щеше да е записана в инвестиционната програма или под някаква друга форма в другите параграфи. Не съм компетентна в момента да отговоря, но никъде в резерва не пише, че е публично-частни партньорства. 
Господин Чаушев: Ами търсим средства от някъде, преди как се случвали. Преди нещата се случваха, а сега не се случват. Затова търсим от къде са средствата. Преди да съществува този резерв нещата в общината се случваха, благодаря. 
Госпожа Хаджийска: Аз няма да се съглася с вашата реплика, че преди са се случвали, а сега не се слу
чват. Сега се случват напук и въпреки всичко. Както искате го разбирайте. 
   
Госпожа Хаджийска зачете проекта на решение и подложи на гласуване с вдигане на ръка
 
На основание чл. 21, ал. 1, т. 6 от ЗМСМА  и чл. 124, ал.2 от Закона за публичните финанси, постъпила докладна записка от общински съветници с вх. № ОС – ...../ 23.08.2024г. и изложени мотиви за възникнала необходимост в община Златоград за реализиране на “Център за резидентна грижа за възрастни хора в надтрудоспособна възраст без увреждания“, в Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността “Липово“, Общински съвет Златоград 
РЕШИ
1.Одобрява разходи в размер до 20 000 лв. за  „Изготвяне на проект “Център за резидентна грижа за възрастни хора в надтрудоспособна възраст без увреждания”  
2. Средствата по т.1 да бъдат осигурени от параграф 0098 „Резерв“, дейност Резерв, функция 9.
3. Възлага на кмета на Община Златоград да отрази промените по бюджета на Община Златоград за 2024г., като докладва на Общински съвет Златоград за предприетите действия в срок до три месеца от влизане в сила на настоящото решение.
4. Възлага на кмета на Община Златоград да изготви и представи доклад, относно възможностите за финансиране по национални и европейски програми с конкретни етапи и срокове на предвижданото преустройство на Поземлен имот с идентификатор 31111.28.55 по КККР, целият с площ от 2630 квадратни метра, ведно с построена в имота четириетажна масивна стоманобетонна сграда с идентификатор 31111.28.55.1 със застроена площ от 698 квадратни метра в местността “Липово“. Докладът да се представи в 4-месечен срок пред Общински съвет - Златоград  за одобрение.

Комисията гласува  с  8 „за“  0 „против“  1 „въздържал се“ – прие се


По т.18 от дневния ред:  Докладна записка от Емилия Младенова Кръстева – Председател на Общински съвет Златоград с изх. № ОС – 871/23.08.2024г., относно: Отпускане на еднократна финансова помощ за новородено/осиновено дете, чийто родители са с постоянен и настоящ адрес на територията на община Златоград съгласно правилника за реда и условията за отпускане на еднократна финансова помощ за новородено или осиновено дете на територията на община Златоград. 
Нямаше въпроси и коментари по точката.   Комисията подкрепи проектите на решение с  9 „за“  0 „против“ 0 „въздържал се“  - прие се.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              

По т.19 от дневния ред: Молби за еднократна финансова помощ.
 Нямаше въпроси и коментари по точката.   Комисията подкрепи проектите за решения с  9 „за“  0 „против“ 0 „въздържал се“ – прие се                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              

По т.20 от дневния ред: Питания

Госпожа Хаджийска уведоми, че питанията ще се разглеждат на редовно заседатние на Общински съвет.


По т.21 от дневния ред: Други

Госпожа Кръстева запозна общинските съветници с писмо от кмета на общината, относно: повторно искане за тълкуване, относно: обект „Временен подслон за кучета“

Госпожа Кръстева уведоми общинските съветници, че до кмета са постъпили шест писма от общински съветници, които му напомнят всеки ден колко дни остават за промяна на приоритетните обекти взети с Решение И 160 и с Решение И 161

Госпожа Чаушева даде информация  за водоснабдяване Доганица, която беше поискана от господин Чаушев.

Господин Гюнелиев предложи на ул. „Ангел Киряков“ да се направят две чугунени решетки и да се премахне този тип легнал полицай със средствата, които са дължими за стълбовете, а стълбове няма да се правят на ул. „Ангел Киряков“



Поради изчерпване на дневния ред, госпожа Хаджийска закри заседанието на съвместните постоянните комисии към Общински съвет – Златоград.




ЖЕЧКА ХАДЖИЙСКА
Председателстващ постоянните комисии
На Общински съвет  Златоград


Изготвил протокола:  
Елмира Топчиева
Гл. специалист „Канцелария ОбС“

